
ΑΠΟΦΑΣΕΙΣ 

Τροποποίηση της απόφασης που καθιέρωσε τα κριτή¬ 
ρια διαπίστευσης και τις διαδικασίες λειτουργίας 


του Εθνικού Συστήματος Διαπίστευσης και της 
απόφασης που καθόρισε τις οικονομικές υποχρεώ¬ 
σεις των διαπιστευομένων φορέων. 1 

Τ ροποποίηση της απόφασης που καθιέρωσε τα κριτή¬ 
ρια διαπίστευσης και τις διαδικασίες λειτουργίας 

του Εθνικού Συστήματος Διαπίστευσης. 2 

Τ ροποποίηση της απόφασης που καθιέρωσε τα κριτή¬ 
ρια διαπίστευσης και τις διαδικασίες λειτουργίας 
του Εθνικού Συστήματος Διαπίστευσης. 3 


ΑΠΟΦΑΣΕΙ Σ 

Αριθ. 90/02 (1) 

Τροποποίηση της απόφασης που καθιέρωσε τα κριτήρια 
διαπίστευσης και τις διαδικασίες λειτουργίας του 
Εθνικού Συστήματος Διαπίστευσης και της απόφασης 
που καθόρισε τις οικονομικές υποχρεώσεις των διαπι- 
στευομένων φορέων. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του 
Ν. 2231/94 «Σύσταση και λειτουργία Ελληνικού Ινστιτού¬ 
του Μετρολογίας, Εθνικού Συμβουλίου Διαπίστευσης και 
άλλες διατάξεις» (ΦΕΚ 139/Α794), όπως τροποποιήθηκε 
με το Ν. 2642/98 (ΦΕΚ 216/Α798). 

2. Την 8/15.2.1999 (ΦΕΚ 602/Β799) Απόφαση του Εθνι¬ 
κού Συμβουλίου Διαπίστευσης, με την οποία καθιερώθη¬ 
καν τα κριτήρια διαπίστευσης και οι διαδικασίες λειτουρ¬ 
γίας του Εθνικού Συστήματος Διαπίστευσης, όπως αυτή 
τροποποιήθηκε με τη 278/01/30.10.2001 (ΦΕΚ 1614/Β7 
2001 ). 

3. Την από 7.12.1999 (ΦΕΚ 2247/Β71999) Απόφαση του 
Εθνικού Συμβουλίου Διαπίστευσης, με την οποία καθορί¬ 
στηκαν οι οικονομικές υποχρεώσεις των διαπιστευομέ- 
νων φορέων. 

4. Την ανάγκη προσαρμογής των διαδικασιών διαπί¬ 


στευσης στις συνθήκες που έχουν διαμορφωθεί μετά τη 
λειτουργία του Εθνικού Συστήματος Διαπίστευσης, κα¬ 
θώς και την ανάγκη προσαρμογής των οικονομικών υπο¬ 
χρεώσεων των διαπιστευομένων φορέων, μετά την αντι¬ 
κατάσταση της δραχμής από το ΕΥΡΩ. 

5. Το γεγονός ότι από τις διατάξεις τις παρούσας από¬ 
φασης δεν προκύπτει δαπάνη εις βάρος του κρατικού 
προϋπολογισμού, αποφασίζει: 

Α. Το Παράρτημα Β της 8/15.2.1999 (ΦΕΚ 602/Β799) 
Απόφασης του Εθνικού Συμβουλίου Διαπίστευσης αντι¬ 
καθίσταται σύμφωνα με το Παράρτημα 1 της παρούσης. 

Β. Το άρθρο 2 της από 7.12.1999 (ΦΕΚ 2247/Β /1999) 
Απόφασης του Εθνικού Συμβουλίου Διαπίστευσης αντι¬ 
καθίσταται σύμφωνα με το Παράρτημα 2 της παρούσης. 


ΠΑΡΑΡΤΗΜΑ 1 
«ΠΑΡΑΡΤΗΜΑ Β 
ΚΑΝΟΝΙΣΜΟΙ ΔΙΑΠΙΣΤΕΥΣΗΣ 

ΟΡΙΣΜΟΙ 

• Ο όρος "πιστοποίηση" καλύπτει την πιστοποίηση της 
συμμόρφωσης προϊόντος, την πιστοποίηση συστημάτων 
διαχείρισης ποιότητας ή/και περιβαλλοντικής διαχείρι¬ 
σης, τους περιβαλλοντικούς επαληθευτές σύμφωνα με 
τον Κανονισμό 761/2001/ΕΕ Εοο ΜΗηαρθΓΠθπί από Αυάίΐ 
δοάθπΐθ (ΕΜΑ3) και την πιστοποίηση προσωπικού. 

• Ο όρος "έλεγχος" θεωρείται ότι καλύπτει την εξέταση 
του σχεδιασμού ενός προϊόντος, μιας υπηρεσίας, μιας 
διεργασίας ή μιας εγκατάστασης και τον καθορισμό της 
συμμόρφωσής τους με ειδικές απαιτήσεις ή, βάσει επαγ¬ 
γελματικής κρίσης, με γενικές απαιτήσεις. 

• Ο όρος "εργαστήριο" θεωρείται ότι καλύπτει τόσο τα 
εργαστήρια διακρίβωσης όσο και τα εργαστήρια δοκιμών. 

• Οι όροι "αιτούντες φορείς" και "διαπιστευμένοι φο¬ 
ρείς" θεωρείται ότι καλύπτουντους φορείς πιστοποίησης, 
τους φορείς ελέγχου και τα εργαστήρια. 

1 ΓΕΝΙΚΑ 

1.1 Το Εθνικό Συμβούλιο Διαπίστευσης (ΕΣΥΔ) λειτουρ¬ 
γεί στο πλαίσιο του Νόμου 2231 /94, όπως τροποποιήθηκε 
με το άρθρο 8 του Ν. 2642/98 (ΦΕΚ216/Α) και αναγνωρί¬ 
ζεται ως η ανωτάτη αρχή λήψης αποφάσεων σε θέματα 
διαπίστευσης φορέων που αναλαμβάνουν πιστοποίηση, 
διακρίβωση, έλεγχο και δοκιμές. Το ΕΣΥΔσυμβουλεύειτο 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργείο Ανάπτυξης σχετικά με κοινοποιήσεις στο πλαί¬ 
σιο ορισμένων Ευρωπαϊκών Οδηγιών. 

Ως Εθνικό Σύστημα Διαπίστευσης (ΕΣΔ) ορίζεταιτο σύ¬ 
νολο των συνεργαζομένων, μέσα από ένα Σύστημα Ποιό¬ 
τητας, Οργάνων και Υπηρεσιών για την προσφορά υπη¬ 
ρεσιών διαπίστευσης. 

Όργανα και Υπηρεσίες του Εθνικού Συστήματος Διαπί¬ 
στευσης είναι: 

- Το Εθνικό Συμβούλιο Διαπίστευσης. 

- Οι Τεχνικές Επιτροπές και Ειδικές Τεχνικές Επιτροπές. 

- Οι Αξιολογητές και οι εμπειρογνώμονες. 

- Η Μονάδα Υποστήριξης της Διαπίστευσης. 

Τα παραπάνω λειτουργούν υπό την ευθύνη του Υπουρ¬ 
γείου Ανάπτυξης, το οποίο και αποτελεί τον Εθνικό Φορέα 
Διαπίστευσης. 

1.2 Η διαπίστευση από το ΕΣΥΔ, σύμφωνα με τους πα- 
ρόντες Κανονισμούς, είναι προαιρετική. 

1.3 Οι παρόντες κανονισμοί ισχύουν για τη διαπίστευση 
εργαστηρίων, φορέων πιστοποίησης, φορέων ελέγχου και 
περιβαλλοντικών επαληθευτών, σύμφωνα με κριτήρια και 
αντίστοιχες κατευθυντήριες οδηγίες, όπως αυτά προσδιο¬ 
ρίζονται με λεπτομέρεια στο Έγγραφο ΕΣΔ ΚΡΙΤΗΡΙΑ. 

Το ΕΣΥΔ, σύμφωνα με την εκάστοτε ισχύουσα νομοθε¬ 
σία, μπορεί να αναλαμβάνει την αξιολόγηση της τεχνικής 
ικανότητας φορέων αξιολόγησης της συμμόρφωσης, 
που δραστηριοποιούνται στον υποχρεωτικό τομέα, ως 
προς απαιτήσεις που προσδιορίζονται από τις αρμόδιες 
Κρατικές Αρχές. Στις περιπτώσεις αυτές, ενδέχεται η δια¬ 
πίστευση να είναι υποχρεωτική. 

1.4 Η χορήγηση, διατήρηση, επέκταση και ανανέωση 
της διαπίστευσης θα παρέχεται μόνο σε φορέα ο οποίος: 

(α) αποδεικνύειτη συμμόρφωσή του με τους παρόντες 
Κανονισμούς, μετά Κριτήρια Διαπίστευσης και, πέραν αυ¬ 
τών, με τις Κατευθυντήριες Οδηγίες, όπως αυτές καθορί¬ 
ζονται από το ΕΣΥΔ. 

(β) καταβάλει τα αναλογούντα τέλη 

Σε κάθε περίπτωση, οι απαιτήσεις του ΕΣΔ περιορίζο¬ 
νται στην ικανοποίηση των ως άνω κριτηρίων διαπίστευ¬ 
σης και στη συμμόρφωση με τους παρόντες κανονι¬ 
σμούς. 

1.5 Το ΕΣΔ εξετάζει τις υποβαλλόμενες για διαπίστευση 
αιτήσεις, προκειμένου να προσδιορίσει τις προϋποθέσεις 
υπό τις οποίες αυτές μπορεί να ικανοποιηθούν και ενημε¬ 
ρώνει τους αιτούντες φορείς σχετικά. 

1.6 Όλοι οι φορείς που αιτούνται διαπίστευση υποβάλ¬ 
λονται σε αρχική αξιολόγηση, σύμφωνα με τους κανόνες 
του ΕΣΥΔ, προκειμένου να μπορέσουν οι αξιολογητές του 
ΕΣΔ να προσδιορίσουν την ικανότητα του φορέα πιστο¬ 
ποίησης, του φορέα ελέγχου ή του εργαστηρίου και τη 
συμμόρφωσή τους με τα κριτήρια έναντι των οποίων επι¬ 
διώκεται η απόκτηση διαπίστευσης. 

Στην περίπτωση απονομής διαπίστευσης, χορηγείται 
στον διαπιστευμένο φορέα Πιστοποιητικό Διαπίστευσης 
καθώς και Συνοδευτικό Έγγραφο, το οποίο θα καθορίζει 
το πεδίο εφαρμογής της διαπίστευσης. 

1.7 Το ΕΣΥΔ υποδεικνύει τον τρόπο με τον οποίο θα πα- 
ρακολουθείται η συνεχής συμμόρφωση με τους παρό¬ 
ντες Κανονισμούς και τα συναφή κριτήρια. 

1.8 Το ΕΣΥΔ προδιαγράφει τη συχνότητα με την οποία 
ο Διαπιστευμένος Φορέας υπόκειται σε επιτήρηση και 
επαναξιολόγηση. Κατά γενικό κανόνα, οι επισκέψεις επι¬ 
τήρησης πραγματοποιούνται συνήθως σε διαστήματα 
περίπου 6 έως 12 μηνών και η επαναξιολόγηση κάθε 3 έως 


4 χρόνια. Πέραν αυτών, το ΕΣΥΔ διατηρεί το δικαίωμα να 
εντέλλεται πρόσθετες ή μη προγραμματισμένες επισκέ¬ 
ψεις επιτήρησης ή επαναξιολόγησης κατά διαστήματα 
που διαφέρουν από αυτά που έχουν προδιαγράφει. Το 
ΕΣΥΔ διατηρεί το δικαίωμα να παρευρίσκεται με εκπρο¬ 
σώπους του σε επισκέψεις ελέγχου που πραγματοποιού¬ 
νται από αιτούντες ή διαπιστευμένους φορείς πιστοποίη- 
σης. 

1.9 Το ΕΣΥΔ προδιαγράφει τις διαδικασίες σύμφωνα με 
τις οποίες υποβάλλονται οι αιτήσεις διαπίστευσης, καθώς 
και τις προϋποθέσεις για τη χορήγηση, τη διατήρηση, την 
επέκταση και την ανανέωση της διαπίστευσης και τις συν¬ 
θήκες υπό τις οποίες μπορεί η διαπίστευση να απορρι- 
φθεί, να ανασταλεί, να τερματιστεί ή να αποκατασταθεί. 

1.10 Το ΕΣΥΔ μπορεί να αναστείλει ή να ανακαλέσει τη 
διαπίστευση, να μειώσει το πεδίο εφαρμογής μιας διαπί¬ 
στευσης, να επιβάλει αναστολή στις επεκτάσεις του πεδί¬ 
ου εφαρμογής (στην περίπτωση φορέων πιστοποίησης) ή 
να απαιτήσει επαναξιολόγηση, αν: 

(α) υπάρχει οποιαδήποτε αλλαγή σε κάποια πτυχή της 
υπόστασης ή της λειτουργίας του διαπιστευμένου φο¬ 
ρέα, η οποία επηρεάζει τη συμμόρφωσή του με τους πα¬ 
ρόντες Κανονισμούς και τα συναφή κριτήρια ή που επη¬ 
ρεάζει την ικανότητα ή το πεδίο εφαρμογής των δραστη¬ 
ριοτήτων του Διαπιστευμένου Φορέα, ή 
(β) ο Διαπιστευμένος Φορέας δεν συμμορφώνεται με 
τις απαιτήσεις των παρόντων Κανονισμών ή/και των συ¬ 
ναφών κριτηρίων που προδιαγράφονται από το ΕΣΥΔ. 

1.11 Το ΕΣΥΔ μπορεί να ανακαλέσει τη διαπίστευση: 

(α) αν, στην περίπτωση Διαπιστευμένου Φορέα που 

ανήκει στην ιδιοκτησία κάποιου μεμονωμένου ατόμου, το 
άτομο αυτό κηρύξει πτώχευση ή συνάψει συμβιβασμό για 
μερική εξόφληση των πιστωτών του ή 
(β) αν ο Διαπιστευμένος Φορέας, ως Εταιρεία, υποστεί 
εκκαθάριση, υποχρεωτική ή εθελούσια (μη συμπεριλαμ- 
βανομένης της εκκαθάρισης για σκοπούς ανασυγκρότη¬ 
σης), ή έχει διοριστεί Εκκαθαριστής της επιχείρησης ή 
(γ) αν η διοίκηση του Διαπιστευμένου Φορέα παραλεί¬ 
ψει με οποιονδήποτε τρόπο να συμμορφωθεί με την ισχύ- 
ουσα νομοθεσία. 

1.12 Όλες οι πληροφορίες οι οποίες περιέρχονται στο 
ΕΣΔ και στους εκπροσώπους του κατά τη χορήγηση, δια¬ 
τήρηση και ανανέωση της διαπίστευσης τηρούνται εμπι- 
στευτικές ανάμεσα στον Διαπιστευμένο Φορέα και στο 
ΕΣΔ. Αυτές οι πληροφορίες χρησιμοποιούνται εντός του 
ΕΣΔ πάνω σε μια αυστηρή βάση «ανάγκης για πληροφό¬ 
ρηση» και σε καμία περίπτωση, σύμφωνα με την ισχύου- 
σα νομοθεσία, δεν θα αποκαλύπτονται χωρίς τις ρητές 
γραπτές οδηγίες της διοίκησης του Διαπιστευμένου Φο¬ 
ρέα, εκτός αν ο νόμος επιτάσσει διαφορετικά, οπότε ο φο¬ 
ρέας ενημερώνεται για τις παρασχεθείσες πληροφορίες 
που τον αφορούν. 

1.13 Το ΕΣΥΔ ενημερώνει τους ενδιαφερομένους φο¬ 
ρείς σχετικά με τις απαιτήσεις για διαπίστευση και παρέ¬ 
χει επεξηγήσεις για εξειδικευμένα θέματα ή άλλες πρό¬ 
σθετες πληροφορίες σχετικά με τη διαπίστευση. 

2 ΚΑΘΙΕΡΩΣΗ ΤΩΝ ΣΥΝΑΦΩΝ ΚΡΙΤΗΡΙΩΝ ΔΙΑ¬ 
ΠΙΣΤΕΥΣΗΣ 

2.1 Το ΕΣΥΔ έχει το δικαίωμα να προδιαγράφει τα συ¬ 
ναφή κριτήρια διαπίστευσης βάσει των οποίων θα αξιο¬ 
λογούνται οι αιτούντες φορείς. 

2.2 Τα κριτήρια που παρατίθενται στα συναφή πρότυπα 
λαμβάνονται ως βάση για την αξιολόγηση της ικανότητας 
των Εργαστηρίων ή των φορέων Πιστοποίησης. Το ΕΣΥΔ 
κατά την κρίση του μπορεί να καθιερώσει επιπρόσθετα 
κριτήρια. 

ΠΡΟΫΠΟΘΕΣΕΙΣ ΤΙΣ ΟΠΟΙΕΣ ΠΡΕΠΕΙ 
ΝΑ ΙΚΑΝΟΠΟΙΟΥΝ ΟΙ ΦΟΡΕΙΣ ΠΙΣΤΟΠΟΙΗΣΗΣ, 

ΟΙ ΦΟΡΕΙΣ ΕΛΕΓΧΟΥ ΚΑΙ ΤΑ ΕΡΓΑΣΤΗΡΙΑ 
ΔΙΑΚΡΙΒΩΣΗΣ ΚΑΙ ΔΟΚΙΜΩΝ 

3.1 Ο Διαπιστευμένος Φορέας πρέπει: 

(α) να συμμορφώνεται πάντοτε με τους παρόντες Κα¬ 
νονισμούς, μετά συναφή Κριτήρια και με τις συνθήκες τις 
οποίες καθιερώνει το ΕΣΥΔ σχετικά με τη χρήση του λο¬ 
γοτύπου του ΕΣΔ, σύμφωνα με το Παράρτημα Α του πα¬ 
ρόντος, ή σχετικά με την αναφορά στη διαπίστευση από 
το ΕΣΥΔ, 

(β) να αναφέρει ότι είναι διαπιστευμένος μόνο σε σχέση 
με εκείνες τις δραστηριότητες οι οποίες καθορίζονται στο 
συνοδευτικό έγγραφο διαπίστευσης και οι οποίες εκτε- 
λούνται σύμφωνα με τους παρόντες Κανονισμούς και τα 
συναφή Κριτήρια που καθιερώνει το ΕΣΥΔ, 

(γ) να καταβάλει εγκαίρως όλα τα οφειλόμενα τέλη, 
σύμφωνα με τον ισχύοντα κατάλογο τελών, 

(δ) να μη χρησιμοποιείτη διαπίστευσή του με τρόπο που 
να δυσφημείτο Εθνικό Συμβούλιο Διαπίστευσης και να μη 
κάνει οποιαδήποτε δήλωση σχετικά με την διαπίστευσή 
του, την οποία το ΕΣΥΔ μπορεί εύλογα να θεωρήσει ως 
παραπλανητική, 

(ε) να διακόψει πάραυτατη χρήση διαπίστευσης και όλο 
το διαφημιστικό υλικό που περιέχει οποιαδήποτε αναφο¬ 
ρά σ’αυτή, στην περίπτωση αναστολής ή ανάκλησης της 
διαπίστευσής του (ανεξαρτήτως του λόγου ή της αιτίας), 
(στ) να επιστρέφει το πιστοποιητικό διαπίστευσης σε 
περίπτωση ανάκλησης της διαπίστευσής του από το 
ΕΣΥΔ, 

(ζ) να καταστήσει σαφές σε όλες τις συμβάσεις με τους 
πελάτες του ότι η διαπίστευσή του ή οποιεσδήποτε από 
τις εκθέσεις ή πιστοποιητικά, δεν αποτελούν ούτε εξυπο¬ 
νοούν με κανένα τρόπο έγκριση προϊόντων ή υπηρεσιών 
από το ΕΣΥΔ, 

(η) να εξασφαλίζει ότι: 

• κανένα πιστοποιητικό ή έκθεση ή μέρος αυτών δεν θα 
χρησιμοποιηθούν από πελάτη, ούτε θα εγκριθεί η χρήση 
τους από πελάτη, για σκοπούς προβολής ή διαφήμισης, 
αν το ΕΣΥΔ κρίνει ότι αυτού του είδους η χρήση είναι πα¬ 
ραπλανητική, 

• σε περίπτωση που πιστοποιητικό ή έκθεση αναπαρά- 
γεταιεν μέρει από πελάτη, θαλαμβάνεταιπροηγουμένως 
η γραπτή έγκριση του Διαπιστευμένου Φορέα. 

(θ) να εξασφαλίζει ότι οποιαδήποτε γραπτό και πλήρως 
τεκμηριωμένο παράπονο από τρίτους, διερευνάται εγκαί¬ 
ρως και επιλύεται σύμφωνα με τις τεκμηριωμένες πολιτι¬ 
κές και διαδικασίες χειρισμού των παραπόνων του Διαπι¬ 
στευμένου Φορέα. 

2 Συνθήκες τις οποίες πρέπει να ικανοποιούν οι Φο¬ 
ρείς Πιστοποίησης / Ελέγχου 

3.2.1 Ο Φορέας Πιστοποίησης / Ελέγχου πρέπει να προ¬ 


σφέρει σε όλους τους πελάτες του ποιότητα υπηρεσιών 
συνεπή με τους παρόντες Κανονισμούς και με το Πρότυ¬ 
πο ως προς το οποίο έχει διαπιστευτεί. Ένας Φορέας Πι¬ 
στοποίησης / Ελέγχου δεν επιτρέπεται να προσφέρει 
στους πελάτες του υπηρεσίες πιστοποίησης / ελέγχου, 
εντός του διαπιστευμένου πεδίου εφαρμογής του, οι 
οποίες δεν είναι σύμφωνες με τις απαιτήσεις του παρό¬ 
ντος Κανονισμού. 

3.2.2 0 Φορέας Πιστοποίησης / Ελέγχου πρέπει να προ¬ 
σφέρει στο ΕΣΥΔ και στους εκπροσώπους του την ανα¬ 
γκαία πρόσβαση και συνεργασία, προκειμένου να είναι σε 
θέση το ΕΣΥΔ να παρακολουθεί τη συμμόρφωση προς 
τους Κανονισμούς και τα συναφή Κριτήρια. Αυτή η συ¬ 
νεργασία πρέπει να περιλαμβάνει: 

(α) την παροχή άδειας στο ΕΣΥΔ και τους εκπροσώ¬ 
πους του να διεξάγουν λεπτομερή έλεγχο των πιστοποιη¬ 
τικών και άλλων αρχείων που έχουν σχέση με τις διαπι¬ 
στευμένες δραστηριότητες, 

(β) την παροχή άδειας στο ΕΣΥΔ και τους εκπροσώ¬ 
πους του να διεξάγουν λεπτομερή έλεγχο των αποτελε¬ 
σμάτων των εσωτερικών επιθεωρήσεων του συστήματος 
ποιότητας του ιδίου του Φορέα Πιστοποίησης / Ελέγχου, 

(γ) την παροχή βοήθειας στο ΕΣΥΔ και στους εκπρο¬ 
σώπους του για τη διερεύνηση της επίλυσης οποιωνδή- 
ποτε καταλλήλως τεκμηριωμένων παραπόνων (γραπτών 
και πλήρως τεκμηριωμένων) τα οποία έχουν υποβληθεί 
από τρίτους, σχετικά με τις διαπιστευμένες δραστηριότη¬ 
τες του Φορέα Πιστοποίησης / Ελέγχου. 

3.2.3 Οι κάτοχοι πιστοποιητικών με το λογότυπο του 
ΕΣΔ, τα οποία έχουν απονεμηθεί από διαπιστευμένους 
Φορείς Πιστοποίησης / Ελέγχου, πρέπει να επιτρέπουν 
στους αξιολογητές του ΕΣΔ πρόσβαση στους χώρους ερ¬ 
γασίας τους, προκειμένου να διεξάγουν διαδικασία αξιο¬ 
λόγησης. Οι διαπιστευμένοι Φορείς Πιστοποίησης / Ελέγ¬ 
χου αναμένονται να κάνουν τις αναγκαίες διευθετήσεις 
για το σκοπό αυτό με τους πελάτες τους. 

3.2.4 Ο Φορέας Πιστοποίησης/ Ελέγχου μπορεί να χρη¬ 
σιμοποιεί σε έγγραφα, φυλλάδια ή διαφημιστικά μέσα, 
χωρίς παραλλαγές, τις ακόλουθες φράσεις: «Διαπιστευ¬ 
μένος Φορέας Πιστοποίησης / Ελέγχου καταχωρημένος 

με αριθμό εγγραφής.» και «καταχωρημένος στον 

Κατάλογο Φορέων Πιστοποίησης / Ελέγχου του ΕΣΔ με 

αριθμό εγγραφής.». Σε περίπτωση ανάκλησης της 

διαπίστευσης από τον ΕΣΥΔ, ο φορέας πιστοποίησης 
πρέπει να διακόψει αμέσως την έκδοση πιστοποιητικών 
με το λογότυπο του ΕΣΔ, να λάβει τα απαραίτητα μέτρα 
για να διασφαλίσει την άμεση απόσυρση όλων των συνα¬ 
φών εγγράφων, φυλλαδίων και διαφημιστικού υλικού και 
με τους υπάρχοντες πελάτες να δράσει όπως θα ορίσειτο 
ΕΣΥΔ. 

3.2.5 Στις περιπτώσεις όπου Φορέας Πιστοποίησης πα¬ 
ρέχει σε εργαστήριο πιστοποιητικό με το λογότυπο του 
ΕΣΔ, το πιστοποιητικό πρέπει να φέρει σαφώς την ακό¬ 
λουθη διατύπωση: 

«Η παρούσα πιστοποίηση αποδεικνύει συμμόρφωση με 
τις απαιτήσεις του προτύπου ΕΛΟΤ ΕΝ 150 9001/2. Αυτό 
δεν σημαίνει και συμμόρφωση με το πρότυπο ΕΛΟΤ ΕΝ 
45001». 

Τα Εργαστήρια που κατέχουν διαπιστευμένη πιστοποί¬ 
ηση, ως προς τη σειρά προτύπων 150 9000, για το σύστη¬ 
μα διαχείρισης της ποιότητας τους, μπορούν να εκδίδουν 
πιστοποιητικά ή εκθέσεις για δοκιμές και διακριβώσεις τα 
οποία φέρουν το λογότυπο του ΕΣΔ, με την προϋπόθεση 

ότι αυτά τα πιστοποιητικά και εκθέσεις περιλαμβάνουν 
την ακόλουθη δήλωση στην πρώτη σελίδα: 

«Το παρόν πιστοποιητικό εκδίδεται από το (εργαστή¬ 
ριο) το οποίο κατέχει πιστοποίηση ως προς τα πρότυπα 
ΕΛΟΤΕΝ130 9001 ή9002γιατο σύστημα διαχείρισης της 
ποιότητας». 

3.2.6 0 Φορέας Πιστοποίησης / Ελέγχου οφείλει να εξε¬ 
τάζει κατά πόσον, αιτήματα για πιστοποίηση / έλεγχο, 
έχουν ήδη υποβληθεί σε άλλα φορέα πιστοποίησης / 
ελέγχου και είναι σε εξέλιξη ή έχει δοθεί αρνητική απά¬ 
ντηση από αυτόν. 

Αιτήματα που έχουν ήδη υποβληθεί σε άλλο φορέα και 
είναι σε εξέλιξη ή έχει δοθεί αρνητική απάντηση από αυ¬ 
τόν, επιτρέπεται να εξετάζονται από το Φορέα Πιστοποί¬ 
ησης / Ελέγχου, εφόσον αυτός ενημερώσειτο ΕΣΔ για αυ¬ 
τή του την πρόθεσή. 

3.3 Προϋποθέσεις τις οποίες πρέπει να ικανοποιούν 
οι Φορείς Ελέγχου 

3.3.1 Ο Φορέας Ελέγχου και το προσωπικό του πρέπει 
να είναι απαλλαγμένοι από οποιεσδήποτε εμπορικές, οι¬ 
κονομικές ή άλλες πιέσεις ή δεσμεύσεις που μπορεί να 
επηρεάσουν την τεχνική τους κρίση. 

3.3.2 Ο Φορέας Ελέγχου δεν πρέπει να επιτρέπει σε 
άτομα ή φορείς εξωτερικούς του Φορέα Ελέγχου να επη¬ 
ρεάσουν τα αποτελέσματα των ελέγχων που διενεργού- 
νται από τον Φορέα Ελέγχου. 

3.3.3 Ο Φορέας Ελέγχου δεν πρέπει να συμμετέχει σε 
οποιαδήποτε δραστηριότητα που ενδέχεται να διακυβεύ- 
σει την εμπιστοσύνη στην ανεξαρτησία της κρίσηςτου και 
την ακεραιότητά του σε ότι αφορά τις δραστηριότητες 
ελέγχου. 

3.3.4 Οι αμοιβές του προσωπικού που συμμετέχει σε 
δραστηριότητες ελέγχου δεν πρέπει να εξαρτώνται από 
τον αριθμό των ελέγχων που διενεργούν, ούτε από τα 
αποτελέσματα των ελέγχων αυτών. 

3.4 Προϋποθέσεις τις οποίες πρέπει να ικανοποιούν 
τα Εργαστήρια Διακρίβωσης και Δοκιμών 

3.4.1 Το Εργαστήριο και το προσωπικό του πρέπει να εί¬ 
ναι απαλλαγμένοι από οποιεσδήποτε εμπορικές, οικονο¬ 
μικές ή άλλες πιέσεις ή δεσμεύσεις που μπορεί να επηρε¬ 
άσουν την τεχνική τους κρίση. 

3.4.2 Το Εργαστήριο δεν πρέπει να επιτρέπει σε άτομα 
ή φορείς εκτός του Εργαστηρίου να επηρεάσουν τα απο¬ 
τελέσματα των διακριβώσεων ή δοκιμών που εκτελούνται 
από το Εργαστήριο. 

3.4.3 Το Εργαστήριο δεν πρέπει να συμμετέχει σε οποι¬ 
αδήποτε δραστηριότητα που ενδέχεται να διακυβεύσει 
την εμπιστοσύνη στην ανεξαρτησία της κρίσης του και 
την ακεραιότητά του σε ότι αφορά τις δραστηριότητες 
διακριβώσεων και δοκιμών. 

3.4.4 Οι αμοιβές του προσωπικού που συμμετέχει σε 
δραστηριότητες διακρίβωσης ή δοκιμών δεν πρέπει να 
εξαρτώνται από τον αριθμό των διακριβώσεων ή δοκιμών 
που διενεργούνται ούτε από τα αποτελέσματα αυτών των 
διακριβώσεων ή δοκιμών. 

3.4.5 Όταν τα προϊόντα δοκιμάζονται από φορείς (π.χ. 
κατασκευαστές) που συμμετείχαν στο σχεδίασμά τους, 
στην παραγωγή ή στην πώλησή τους, πρέπει να λαμβά- 
νονται μέτρα για ένα σαφή διαχωρισμό των διαφόρων 
υπευθυνοτήτων και πρέπει να γίνεται κατάλληλη δήλωση. 

3.4.6 Το Εργαστήριο πρέπει να προσφέρει στον Πελάτη 
ή στον Αντιπρόσωπό του εύλογη συνεργασία προκειμέ- 
νου να του δώσει τη δυνατότητα να παρακολουθήσει την 


επίδοση του Εργαστηρίου σε σχέση με τη σχετική σύμ¬ 
βαση. Αυτή η συνεργασία πρέπει να περιλαμβάνει: 

(α) την πραγματοποίηση οποιωνδήποτε λογικών δια- 
κριβώσεων ή δοκιμών για έλεγχο, προκειμένου να είναι σε 
θέση ο Πελάτης να επαληθεύσειτην ικανότητα διακρίβω- 
σης και δοκιμών του Εργαστηρίου 

(β) την παροχή πρόσβασης στον Πελάτη ή στους εκ¬ 
προσώπους του στους σχετικούς χώρους του Εργαστη¬ 
ρίου, όπου διενεργούνται διακριβώσεις και δοκιμές για το 
συγκεκριμένο Πελάτη, προκειμένου να παρευρίσκεται 
αυτοπροσώπως στη διενέργεια των παραπάνω διακριβώ- 
σεων και δοκιμών (με την προϋπόθεση της τήρησης της 
εμπιστευτικότητας έργου που διενεργείται για λογαρια¬ 
σμό άλλων πελατών). 

(γ) την προετοιμασία, συσκευασία και αποστολή αντι¬ 
κειμένων διακρίβωσης, δοκιμίων, δειγμάτων ή άλλων 
αντικειμένων που χρειάζεται ο Πελάτης για σκοπούς επα¬ 
λήθευσης. 

3.4.7 Το Εργαστήριο πρέπει να προσφέρει στο ΕΣΥΔ 
και στους εκπροσώπους του τις κατάλληλες εύλογες δι¬ 
ευκολύνσεις και την αρμόζουσα συνεργασία που απαι¬ 
τούνται προκειμένου να είναι σε θέση το ΕΣΥΔ να παρα¬ 
κολουθεί τη συμμόρφωση του προς τους παρόντες Κα¬ 
νονισμούς και τα συναφή Κριτήρια ικανότητας. Αυτή η 
συνεργασία πρέπει να περιλαμβάνει: 

(α) την παροχή πρόσβασης στο ΕΣΥΔ και στους εκπρο¬ 
σώπους του στους σχετικούς χώρους του Εργαστηρίου 
όπου διενεργούνται διακριβώσεις και δοκιμές προκειμέ¬ 
νου να παρευρίσκονται αυτοπροσώπως στη διενέργεια 
αυτών, 

(β) την πραγματοποίηση οποιωνδήποτε λογικών δια- 
κριβώσεων ή δοκιμών για έλεγχο, προκειμένου να είναι σε 
θέση το ΕΣΥΔ να επαληθεύσει την ικανότητα διακρίβω- 
σης και δοκιμών του Εργαστηρίου, 

(γ) την προετοιμασία, συσκευασία και αποστολή αντι¬ 
κειμένων διακρίβωσης, δοκιμίων, δειγμάτων ή άλλων 
αντικειμένων που χρειάζεται το ΕΣΥΔ για σκοπούς επα¬ 
λήθευσης, 

(δ) την παροχή άδειας στο ΕΣΥΔ και στους εκπροσώ¬ 
πους του να διεξάγουν λεπτομερή έλεγχο των πιστοποιη¬ 
τικών διακρίβωσης, εκθέσεων δοκιμών, πιστοποιητικών 
δοκιμών και άλλων αρχείων που έχουν σχέση με διαπι¬ 
στευμένες δραστηριότητες, 

(ε) την παροχή άδειας στο ΕΣΥΔ και στους εκπροσώ¬ 
πους του να διεξάγουν λεπτομερή έλεγχο των αποτελε¬ 
σμάτων, των εσωτερικών επιθεωρήσεων του συστήματος 
ποιότητας, των επιθεωρήσεων μέτρησης καιτων δοκιμών 
ικανότητας του ιδίουτου Εργαστηρίου, 

(στ) την παροχή βοήθειας στο ΕΣΥΔ και στους εκπρο¬ 
σώπους του στη διερεύνηση της επίλυσης οποιωνδήποτε 
καταλλήλως τεκμηριωμένων παραπόνων (γραπτών και 
πλήρως τεκμηριωμένων) τα οποία έχουν υποβληθεί από 
τρίτους σχετικά με τις διαπιστευμένες διακριβώσεις ή δο¬ 
κιμές του Εργαστηρίου. 

3.5 Επιπλέον προϋποθέσεις για τη χορήγηση διαπί¬ 
στευσης σε Φορείς Πιστοποίησης / Ελέγχου 

3.5.1 Η τεχνική ικανότητα των φορέων πιστοποίησης 
συστημάτων διαχείρισης της ποιότητας διακρίνεται σε 
επιμέρους υποτομείς, εντός των τομέων που προσδιορί¬ 
ζονται στην Κατευθυντήρια Οδηγία ΕΑ-07/01 (τομείς ΕΑ). 
Οι υποτομείς αυτοί προσδιορίζονται στο Έγγραφο ΕΣΔ 
ΥΠΟΤΟΜΕΙΣ. 

3.5.2 Η αξιολόγηση τηςτεχνικής ικανότητας των ανωτέ- 

ρω φορέων θα αφορά τους εν λόγω υποτομείς και θα κα¬ 
ταγράφεται σε ιδιαίτερο έγγραφο, το Αναλυτικό Πεδίο 
Αξιολόγησης (ΑΠΑ). 

3.5.3 Ο υποψήφιος για διαπίστευση φορέας πιστοποίη¬ 
σης συστημάτωνδιαχείρισηςτηςποιότητας, θαπρέπεινα 
έχει διενεργήσει ολοκληρωμένη αξιολόγηση σε τουλάχι¬ 
στον μια επιχείρηση για κάθε υποτομέα του αντικειμένου 
του. 

3.5.4 Μετά από επιτυχή αξιολόγηση και σχετική απόφα¬ 
ση του ΕΣΥΔ, θα προσφέρεται στον φορέα πιστοποίησης 
Επίσημο Πεδίο Εφαρμογής της Διαπίστευσης (ΕΠΕΔ) 
που θα έχει σαν βάση τους τομείς ΕΑ και κατά την προ¬ 
σφορά της διαπίστευσης θα γνωστοποιείται στον φορέα 
το ανωτέρω αναφερόμενο ΑΠΑ. Ο φορέας πιστοποίησης, 
όσον αφορά την προσφορά διαπιστευμένων υπηρεσιών, 
δύναται: 

• Να προσφέρει χωρίς κανένα περιορισμό υπηρεσίες 
που ρητά αναφέρονται στο ΑΠΑ. 

• Για υπηρεσίες που δεν αναφέρονται ρητά στο ΑΠΑ, 
αλλά περιλαμβάνονται στο ΕΠΕΔ: 

• Ο φορέας πιστοποίησης θα γνωστοποιεί εγγράφως 
στο ΕΣΔ την πρόθεσή του να παράσχει τη συγκεκριμένη 
υπηρεσία, καθώς και τα μέτρα που θα λάβει για να αντα- 
ποκριθεί στις απαιτήσεις της συγκεκριμένης πιστοποίη¬ 
σης, δηλ. συγκρότηση καθορισμένης ομάδας επιθεώρη¬ 
σης, τυχόν συμπληρωματική εκπαίδευση ή τεκμηρίωση 
και ότι άλλο ενδείκνυται. 

• Το ΕΣΔ εξετάζει την ως άνω γνωστοποίηση και ενη¬ 
μερώνει το φορέα σχετικά. 

• Για υπηρεσίες που δεν εμπίπτουν στο ΕΠΕΔ, ο φορέ¬ 
ας πιστοποίησης θα υποβάλλεται αίτηση για επέκταση 
του ΕΠΕΔ. 

3.5.5 Ο υποψήφιος για διαπίστευση φορέας πιστοποίη¬ 
σης προϊόντων / φορέας ελέγχου, θα πρέπει να έχει διε¬ 
νεργήσει τουλάχιστον μια αντίστοιχη ολοκληρωμένη 
αξιολόγηση ή να ευρίσκεται σε εξέλιξη σχετική αίτηση ορ¬ 
γανισμού για πιστοποίηση / έλεγχο. 

3.5.6 Στις περιπτώσεις διαπίστευσης φορέων που δρα¬ 
στηριοποιούνται στον υποχρεωτικό τομέα, επιτρέπεται η 
χορήγηση διαπίστευσης, χωρίς την προηγούμενη παρα¬ 
κολούθηση επιτόπου επιθεωρήσεων του φορέα, εφόσον 
φυσικά ικανοποιούνται όλες οι άλλες απαιτήσεις για τη 
χορήγηση διαπίστευσης (π.χ. διαθεσιμότητα κατάλληλου 
συστήματος για την ποιότητα, προσωπικού, διαδικασιών, 
εξοπλισμού κ.τ.λ.), με την προϋπόθεση ότι κατά τη διε¬ 
νέργεια των πρώτων πιστοποιήσεων / ελέγχων, αυτές θα 
γίνουν μετηνπαρουσίααξιολογητήτου ΕΣΔ, σύμφωνα με 
τα οριζόμενα στην αντίστοιχη προσφορά διαπίστευσης. 

3.6 Ενέργειες σε περίπτωση παραβίασης των προϋ¬ 
ποθέσεων διαπίστευσης. 

Σε περίπτωση που διαπιστευμένος φορέας δεν ικανο¬ 
ποιεί κάποια από τις προϋποθέσεις των παραγράφων 3.1 
έως 3.5 ή των 5.2 ή των 5.3 ή τις προϋποθέσεις για τη χρή¬ 
ση του Εθνικού Λογότυπου Διαπίστευσης που προδια¬ 
γράφονται στο Παράρτημα Α, το ΕΣΥΔ μπορεί με απόφα¬ 
σή του να προειδοποιήσει εγγράφως το φορέα για την πα¬ 
ράβαση και να δώσει προθεσμία για την άρση αυτής και 
την υλοποίηση των απαραίτητων διορθωτικών ενεργειών, 
ή/και 

3.6.1 Να προβεί σε γραπτή επίπληξη του φορέα, ή/και 

3.6.2 Να αναστείλει για συγκεκριμένο χρονικό διάστημα 
τη χορηγηθείσα διαπίστευση, ή 

3.6.3 Να αναστείλει τη χορηγηθείσα διαπίστευση, έως 


ότου γίνει η άρση και η υλοποίηση των απαραίτητων διορ¬ 
θωτικών ενεργειών. 

Σε κάθε περίπτωση το ΕΣΥΔ δύναται να δημοσιοποιεί 
τις ως άνω ενέργειές του. 

4 Η ΣΗΜΑΣΙΑ ΤΗΣ ΔΙΑΠΙΣΤΕΥΣΗΣ 

4.1 Η Διαπίστευση δεν πρέπει να θεωρείται ότι μειώνει με 
οποιοδήποτετρόποτις συνήθεις συμβατικές υποχρεώσεις 
ανάμεσα στον Διαπιστευμένο Φορέα και τον Πελάτη του. 
Αν και η διαπίστευση αποτελεί ένδειξη της ακεραιότητας 
και ικανότητας ενός Φορέα Πιστοποίησης, Φορέα Ελέγχου 
ή Εργαστηρίου, δεν μπορεί να θεωρηθεί ότι συνιστά εγ¬ 
γύηση εκ μέρους του ΕΣΥΔ ότι ο Διαπιστευμένος Φορέας 
διατηρεί πάντοτε ένα συγκεκριμένο επίπεδο επίδοσης. 

4.2 Η διαπίστευση από μόνη της δεν δίνει το δικαίωμα σε 
κάποιο Εργαστήριο να εγκρίνει ένα συγκεκριμένο προϊόν 
(η διαπίστευση μπορεί να αποτελεί σημαντικό παράγοντα 
που επιτρέπει στις αρχές έγκρισης και πιστοποίησης να 
αποφασίζουν για το αν θα χρησιμοποιήσουν ένα δεδομέ¬ 
νο εργαστήριο, σε σχέση με τις δικές τους δραστηριότη¬ 
τες ή για το αν θα αναθέσουν τα καθήκοντα έγκρισης ή πι¬ 
στοποίησης σε κάποιο συγκεκριμένο εργαστήριο). 

4.3 Οι Φορείς Πιστοποίησης πρέπει να λαμβάνουν κάθε 
απαραίτητο μέτρο ώστε να μη δημιουργείται καθοιονδή- 
ποτε τρόπο η εντύπωση από προμηθευτές που είναι πι¬ 
στοποιημένοι απ'αυτούς, ότι έχουν πιστοποίηση προϊό¬ 
ντος όταν κατέχουν πιστοποίηση μόνο ως προς τα πρό¬ 
τυπα ΕΛΟΤ ΕΝ 130 9001/2/3. 

4.4 Οι οικονομικές διευθετήσεις ανάμεσα σε ένα Διαπι¬ 
στευμένο Φορέα και τους Πελάτες του δεν εμπίπτουν σε 
καμία περίπτωση στην ευθύνη και στον έλεγχο του ΕΣΥΔ. 

5 ΚΟΙΝΟΠΟΙΗΣΗ ΑΛΛΑΓΗΣ 

5.10 Διαπιστευμένος Φορέας πρέπει να πληροφορείτο 
ΕΣΥΔ αμέσως σχετικά με οποιεσδήποτε αλλαγές οι οποί¬ 
ες επηρεάζουν τη συμμόρφωσή του με τους παρόντες 
Κανονισμούς και τα αντίστοιχα Κριτήρια Διαπίστευσης ή 
που επηρεάζουν με άλλο τρόπο την ικανότητα ή το πεδίο 
εφαρμογής διαπίστευσης του Διαπιστευμένου Φορέα. 

5.2 Ο Διαπιστευμένος Φορέας πρέπει να πληροφορεί 
πάραυτατο ΕΣΥΔ σχετικά με οποιαδήποτε αλλαγή: 

(α) της νομικής, εμπορικής ή οργανωτικής του δομής, 
(β) της οργάνωσης και διοίκησής του, π.χ. αλλαγές σε 
κατόχους καίριων διοικητικών θέσεων, 

(γ) της πολιτικής ή των διαδικασιών, 

(δ) του οικήματος (κτιριακών εγκαταστάσεων), 

(ε) του προσωπικού, εξοπλισμού, εγκαταστάσεων, πε¬ 
ριβάλλοντος χώρου ή άλλων πόρων, τα οποία σχετίζονται 
με τις διαπιστευμένες δραστηριότητέςτου, 

(στ) των ατόμων που είναι εξουσιοδοτημένα να υπο¬ 
γράφουν, 

(ζ) της συμμόρφωσης με τις απαιτήσεις του ΕΣΥΔ. 

(η) του ιδιοκτησιακού καθεστώτος του Φορέα. 

Το ΕΣΔ εξετάζει τις σημειωθείσες αλλαγές και ενημε¬ 
ρώνει το Φορέα για τις ενέργειες, οι οποίες ενδεχομένως 
είναι απαραίτητο να αναληφθούν, προκειμένου να συνε- 
χισθεί η αρχικά χορηγηθείσα διαπίστευση. 

5.3 Ο φορέας είναι υποχρεωμένος να ενημερώνει εκ 
των προτέρων το ΕΣΔ για αλλαγές στους επιθεωρητές 
του, στις περιπτώσεις που, για τον επιθεωρητή ο οποίος 
αντικαθίσταται, έχει χορηγηθεί αντίστοιχη διαπίστευση, 
με βάση τη διαθεσιμότητα και την ικανότητα του τελευ¬ 
ταίου. Οι άλλες περιπτώσεις αλλαγών των επιθεωρητών 
θα ελέγχονται από το ΕΣΔ κατά την τακτική επιτήρηση 
του φορέα. 

5.4 Το ΕΣΔ θα πληροφορεί εγκαίρως, μέσω του Διαδι¬ 
κτύου ή με ηλεκτρονικό ταχυδρομείο ή μέσω ΡΑΧ ή με συ¬ 
στημένη επιστολή τους Διαπιστευμένους Φορείς για 
οποιεσδήποτε αλλαγές πρόκειται να γίνουν στους παρό- 
ντες Κανονισμούς, στα συναφή Κριτήρια και στις άλλες 
απαιτήσεις που ορίζει το ΕΣΥΔ και θα δίδεται κατάλληλη 
χρονική προθεσμία, που κατά την άποψη του ΕΣΥΔ είναι 
λογική, για την πραγματοποίηση των αναγκαίων προσαρ¬ 
μογών στις διαδικασίες του φορέα. Όταν ολοκληρωθούν 
οι προσαρμογές αυτές ο Διαπιστευμένος Φορέας θα πλη¬ 
ροφορεί σχετικά το ΕΣΥΔ. 

5.5 Οι απόψεις των ενδιαφερομένων μερών, σχετικά 
με τις επικείμενες αλλαγές, μπορεί να διατυπώνονται 
στο ΕΣΥΔ, μέσω των εκπροσώπων τους, οι οποίοι συμ¬ 
μετέχουν στο ΕΣΥΔ ή/και στις Τεχνικές Επιτροπές του 
ΕΣΔ. 

5.6 Ο Διαπιστευμένος Φορέας μπορεί να παραιτηθεί 
της διαπίστευσης αφού κοινοποιήσει, ένα μήνα πριν (ή άλ¬ 
λη χρονική περίοδο η οποία ήθελε συμφωνηθεί με το 
ΕΣΥΔ), στο ΕΣΥΔ σχετική γραπτή ειδοποίηση. 

6 ΠΡΟΣΦΥΓΕΣ 

6.1 Κατά των αποφάσεων του ΕΣΥΔ μπορεί να ασκηθεί 
ενδικοφανής προσφυγή από τον ενδιαφερόμενο ενώπιον 
του Υπουργού Ανάπτυξης, μέσα σε ένα μήνα από την κοι¬ 
νοποίησή τους σε αυτόν. Η προσφυγή κατατίθεται στην 
αρμόδια υπηρεσία της Γενικής Γραμματείας Βιομηχανίας 
του Υπουργού Ανάπτυξης. 

6.2 Ο Υπουργός Ανάπτυξης αποφασίζει επί των προ¬ 
σφυγών μετά από γνώμη τριμελούς επιτροπής, η οποία 
συγκροτείται με απόφασή του. Μέλη της επιτροπής ορί¬ 
ζονται ένας ανώτερος υπάλληλος της Γ ενικής Γ ραμμα¬ 
τείας Βιομηχανίας του Υπουργείου Ανάπτυξης, ένας εκ¬ 
πρόσωπος του Τεχνικού Επιμελητηρίου Ελλάδος και 
ένας εκπρόσωπος είτε της Ένωσης Ελληνικών Εργα¬ 
στηρίων είτε της Ένωσης των Φορέων Πιστοποίησης. 

6.3 Η απόφαση εκδίδεταιτο αργότερο εντός δύο (2) μη¬ 
νών από την ημερομηνία κατάθεσης της προσφυγής, η 
άσκηση της οποίας δεν έχει ανασταλτικό αποτέλεσμα. 

7 ΠΑΡΑΠΟΝΑ 

7.1 Παράπονα εναντίον του ΕΣΔ ή της λειτουργίας του 
θα πρέπει να απευθύνονται στον Πρόεδρο του ΕΣΥΔγρα- 
πτώς. 

ΠΡΟΣΑΡΤΗΜΑ Α 

ΠΡΟΫΠΟΘΕΣΕΙΣ ΓΙΑ ΤΗ ΧΡΗΣΗ 
ΤΟΥ ΕΘΝΙΚΟΥ ΛΟΓΟΤΥΠΟΥ 

ΔΙΑΠΙΣΤΕΥΣΗΣ ΑΠΟ ΔΙΑΠΙΣΤΕΥΜΕΝΑ ΕΡΓΑΣΤΗΡΙΑ 
ΚΑΙ ΦΟΡΕΙΣ ΠΙΣΤΟΠΟΙΗΣΗΣ Η ΕΛΕΓΧΟΥ 

1. ΕΙΣΑΓΩΓΗ 

1.1 Το παρόν έγγραφο εκθέτει τις προϋποθέσεις για τη 
χρήση του Εθνικού Λογότυπου Διαπίστευσης (ΕΛΔ), δη¬ 
λαδή του λογότυπου που χρησιμοποιείται από διαπιστευ¬ 
μένους φορείς για να επιδείξουν τη διαπιστευμένη υπό¬ 
στασή τους. 

1.2 Οι φορείς ενθαρρύνονται να χρησιμοποιούν τον 
ΕΛΔ για την απόδειξη της αναγνώρισης της ικανότητάς 
τους από τρίτο μέρος. 

2. ΤΥΠΟΣ, ΕΜΦΑΝΙΣΗ ΚΑΙ ΧΡΩΜΑ ΤΟΥ ΕΛΔ 

2.10 ΕΛΔ πρέπει να εμφανίζεται μόνο με την κατάλλη- 
λημορφή, μέγεθος και χρώμα, σύμφωνα με το κατωτέρω 
υπόδειγμα: 



Οι εξωτερικές διαστάσεις του λογότυπου, όταν αυτός 
χρησιμοποιείται σε έγγραφα μεγέθους Α4, δεν επιτρέπε¬ 
ται να ξεπερνούν τα 30X20 πιπι. 

2.2 Όταν ο ΕΛΔ χρησιμοποιείται από φορέα, πρέπει να 
ακολουθείται πάντοτε από τον αριθμό διαπίστευσης του 
φορέα και την πληροφορία αν η διαπίστευση αφορά δο¬ 
κιμές, διακρίβωση, πιστοποίηση και το είδος αυτής ή 
έλεγχο. 

2.3 Οι διαπιστευμένοι φορείς έχουν το δικαίωμα να εκ¬ 
θέτουν τον ΕΛΔ στα φύλλα των εγγράφων τους (πχ, πι¬ 
στοποιητικά διακρίβωσης ή δοκιμών, εκθέσεις δοκιμών, 
ετικέτες διακρίβωσης, πιστοποιητικά συστημάτων ποιό¬ 
τητας, περιβαλλοντικής διαχείρισης, συμμόρφωσης 
προϊόντος, προσωπικού, έγγραφα αλληλογραφίας .ενη¬ 
μερωτικά φυλλάδια, όχι όμως στις επαγγελματικές κάρ¬ 
τες) ή σε άλλα αντικείμενα σχετικά με τη διαπιστευμένη 
δραστηριότητα του φορέα, σύμφωνα με τις προϋποθέ¬ 
σεις που εκτίθενται κατωτέρω. 

Η θέση του λογότυπου στα ανωτέρω έγγραφα θα πρέ¬ 
πει, κατά προτίμηση, να είναι πλησίον των γωνιών του εγ¬ 
γράφου και σε καμία περίπτωση να μη δημιουργείται η 
εντύπωση ότι το εν λόγω έγγραφο εκδίδεται με ευθύνη 
του Φορέα Διαπίστευσης. 

2.4 Διαπιστευμένο εργαστήριο που φέρει διαπίστευση 
για επιτόπου διακριβώσεις ή/και δοκιμές πρέπει να χρη¬ 
σιμοποιεί τον αριθμό διαπίστευσης μαζί με τον ΕΛΔ, με 
τον ίδιο τρόπο όπως και τα αντίστοιχα εργαστήρια σε μό¬ 
νιμη εγκατάσταση. 

2.5 Ο ΕΛΔ επιτρέπεται να αναπαράγεται ηλεκτρονικά, 
με την προϋπόθεση ότι τηρούνται οι προδιαγραμμένοιτύ- 
ποι και μορφές. 

2.6 Ανάγλυφες ή έγχρωμες εκδόσεις επιτρέπεται να 
χρησιμοποιούνται με ή χωρίς χρώμα. 

3. Ο ΕΘΝΙΚΟΣ ΛΟΓΟΤΥΠΟΣ ΔΙΑΠΙΣΤΕΥΣΗΣ ΣΕ 
ΠΙΣΤΟΠΟΙΗΤΙΚΑ ΔΙΑΚΡΙΒΩΣΗΣ, ΔΟΚΙΜΩΝ, ΕΚ¬ 
ΘΕΣΕΙΣ ΔΟΚΙΜΩΝ ΚΑΙ ΕΤΙΚΕΤΕΣ ΔΙΑΚΡΙΒΩΣΗΣ 

3.10 ΕΛΔ επιτρέπεται να εκτίθεται σε όλα τα πιστοποι¬ 
ητικά διακρίβωσης, δοκιμών και εκθέσεις δοκιμών, οι 
οποίες περιέχουν αποκλειστικά αποτελέσματα διακριβώ- 
σεων και δοκιμών που έχουν εκτελεστεί μέσα στο διαπι¬ 
στευμένο πεδίο εφαρμογής του υπόψη εργαστηρίου. Μη 
διαπιστευμένα αποτελέσματα επιτρέπεται να εκτίθενται 
σε πιστοποιητικά διακρίβωσης, δοκιμών και εκθέσεις δο¬ 
κιμών στα οποία εκτίθεται ο ΕΛΔ, με την προϋπόθεση ότι: 

- αποτελούν μόνο το πολύ το 20% του συνολικού αριθ¬ 
μού των εκτιθέμενων αποτελεσμάτων, 

- τα αποτελέσματα αυτά ταυτοποιούνται χωρίς καμία 
αμφιβολία ότι είναι αποτελέσματα εκτός πεδίου διαπί¬ 
στευσης. 

3.2 ΕΤΙΚΕΤΕΣ ΔΙΑΚΡΙΒΩΣΗΣ 

Ένα διαπιστευμένο εργαστήριο διακρίβωσης επιτρέπε¬ 
ται, όπου είναι πρακτικό, να χρησιμοποιεί ετικέτα εγκε¬ 
κριμένου σχεδιασμού, μόνο πάνω σε όργανα μέτρησης 
για τα οποία έχει εκδοθεί Πιστοποιητικό Διακρίβωσης και 
σύμφωνα με τις κάτωθι προϋποθέσεις : 

α) ότι η ετικέτα σχετίζεται μόνο με τη διακρίβωση που 

διεξήχθη κατάτηνημερομηνίαπου αναγράφεται στην ετι¬ 
κέτα, 

β) ότι η ετικέτα από μόνη της δεν συνεπάγεται συμμόρ¬ 
φωση με κάποια προδιαγραφή, έγκριση ποιότητας ή 
διάρκεια της διακρίβωσης, 

γ) ότι η ετικέτα ελέγχεται και χρησιμοποιείται με τον 
τρόπο που περιγράφεται στο Παράρτημα Β. 

3.3 ΑΝΑΓΡΑΦΗ ΓΝΩΜΩΝ, ΕΡΜΗΝΕΙΩΝ Κ.ΤΛ. 

Όταν ένα εργαστήριο χορηγεί πιστοποιητικά διακρίβω- 
σης, εκθέσεις ή πιστοποιητικά δοκιμών τα οποία φέρουν 
τον ΕΛΔ και περιέχουν γνώμες, ερμηνείες, ή άλλο υλικό 
σχετιζόμενο με ερευνητικές δραστηριότητες, και τα 
οποία δεν αποτελούν αναπόσπαστο μέρος της μεθόδου 
δοκιμής, τότε οι πληροφορίες αυτές πρέπει εμφανώς και 
χωρίς καμία αμφιβολία να καθίσταται σαφές ότι είναι 
εκτός του πεδίου διαπίστευσης. 

4. ΧΡΗΣΗΤΟΥΕΘΝΙΚΟΥΛΟΓΟΤΥΠΟΥ ΔΙΑΠΙΣΤΕΥΣΗΣ 
ΣΕ ΥΛΙΚΟ ΔΗΜΟΣΙΕΥΣΕΩΝ 

4.1 Οι διαπιστευμένοι φορείς δεν πρέπει να κάνουν κα¬ 
κή χρήση του ΕΛΔ. Οι διαπιστευμένοι φορείς επιτρέπεται 
να ενσωματώνουν τον ΕΛΔ σε υλικό δημοσιεύσεων το 
οποίο αναφέρεται σε διαπιστευμένες υπηρεσίες, με την 
προϋπόθεση ότι ικανοποιούνται οι προϋποθέσεις της πα¬ 
ραγράφου 2.1. Οι διαπιστευμένοι φορείς επιτρέπεται επί¬ 
σης να κάνουν γενική αναφορά στη διαπίστευση, με την 
προϋπόθεση ότι εξασφαλίζουν ότι η διαπίστευση δεν εν¬ 
νοείται και για μη διαπιστευμένες δραστηριότητες. 

4.2 Ο λογότυπος δεν πρέπει να χρησιμοποιείται σε κεί¬ 
μενα σχετιζόμενα με προϊόντα, εκτός εάν είναι άμεσα το¬ 
ποθετημένος δίπλα στην αναφορά στο διαπιστευμένο ερ¬ 
γαστήριο διακρίβωσης ή δοκιμών και σαφώς δηλώνεται 
ότι ο ΕΛΔ δεν συνεπάγεται ουδεμία πιστοποίηση/ έγκριση 
των προϊόντων που διακριβώνονται ή δοκιμάζονται. 

5. ΑΛΛΟΙ ΠΕΡΙΟΡΙΣΜΟΙ ΣΤΗ ΧΡΗΣΗ ΤΟΥ ΛΟΓΟΤΥΠΟΥ 

5.10 ΕΛΔ δεν πρέπει να εμφανίζεται σε αντικείμενα υπό 

δοκιμή ή σε προϊόντα (ή σε προσαρτήματά τους) ή να χρη¬ 
σιμοποιείται για να υπονοεί πιστοποίηση προϊόντος. 

5.2 Ο ΕΛΔ δεν πρέπει να χρησιμοποιείται με τρόπο που 
να υπονοεί ότι ο Φορέας Διαπίστευσης αποδέχεται ευθύ¬ 
νη για την ακρίβεια των αποτελεσμάτων διακρίβωσης ή 
δοκιμών ή για συναγόμενες από αυτά γνώμες ή ερμηνεί¬ 
ες ή ότι εγκρίνει ένα διακριβωμένο όργανο, αντικείμενο 
δοκιμών ή προϊόν. 

5.3 Τηρώντας τις προϋποθέσεις που εκτίθενται στο πα¬ 
ρόν έγγραφο, η χρήση του λογότυπου σε αντικείμενα 
εκτός των εγγράφων δεν αποκλείεται, αλλά πρέπει να 
υπόκειται σε προηγούμενη συμφωνία με το ΕΣΥΔ. Ένας 
διαπιστευμένος φορέας μπορεί να χρησιμοποιεί τον ΕΛΔ 
σε διαφημίσεις, αλλά θα πρέπει να τηρούνται αυστηρά οι 
απαιτήσεις του παρόντος εγγράφου. 

5.4 Ένας διαπιστευμένος φορέας πρέπει με την ανα¬ 
στολή της διαπίστευσης να σταματήσει αμέσως να χορη¬ 
γεί κάθε πιστοποιητικό ή ετικέτες διακρίβωσης στα οποία 
εμφανίζεται ο λογότυπος. Στην περίπτωση μερικής ανα¬ 
στολής της διαπίστευσης, τα παραπάνω ισχύουν για το 
μέρος που έχει ανασταλεί. Ο φορέας πρέπει επίσης να 
σταματήσει να δημοσιεύει έγγραφα με τον ΕΛΔ και να πε¬ 
ριορίσει την διανομή υπαρχόντων εγγράφων ή φυλλα¬ 
δίων. 

5.5 Ένας διαπιστευμένος φορέας πρέπει με την ανά¬ 
κληση της διαπίστευσης να σταματήσει αμέσως να εκθέ¬ 
τει και να διανέμει κάθε αντικείμενο στο οποίο φαίνεται ο 
λογότυπος. 


ΠΡΟΣΑΡΤΗΜΑ Β' 

ΕΤΙΚΕΤΕΣ ΔΙΑΚΡΙΒΩΣΗΣ 

1. ΣΧΕΔΙΑΣΜΟΣ ΕΤΙΚΕΤΑΣ ΔΙΑΚΡΙΒΩΣΗΣ 

1.1 Πρέπει να χρησιμοποιούνται μόνο ετικέτες εγκεκρι¬ 
μένου από το ΕΣΔ σχεδιασμού. 

1.2 Πάνω στην ετικέτα πρέπει να σημαίνονται με τρόπο 
ανεξίτηλο οι κάτωθι πληροφορίες : 

α) ο ΕΛΔ και ο αριθμός διαπίστευσης, 
β) ταυτότητα του οργάνου (προαιρετικά), 
γ) ημερομηνία διακρίβωσης, 
δ) όνομα εργαστηρίου (προαιρετικά), 
ε) αριθμός πιστοποιητικού. 

Εάν αναφέρεται ημερομηνία επαναδιακρίβωσης (π.χ. 
Επαναδιακρίβωσητον Ιανουάριο 2000), η ημερομηνία αυ¬ 
τή να σημαίνεται στην ετικέτα από τον πελάτη για τον 
οποίο διεξήχθη η διακρίβωση ή από το εργαστήριο δια- 
κρίβωσης, εφόσον αυτό ζητείται γραπτώς από τον πελά¬ 
τη. 

1 .3 Όπου η διάρκεια της διακρίβωσης το εγγυάται (πχ 
ογκομετρικά γυάλινα είδη), μπορεί να δοθεί άδεια για τυ¬ 
πωμένη ή εγχάρακτη πάνω στον εξοπλισμό εγκεκριμένου 
σχεδιασμού ετικέτα. Πρέπει να υποβάλλονται για εκ των 
προτέρων έγκριση από το Φορέα Διαπίστευσης οι πλή¬ 
ρεις λεπτομέρειες για την παραπάνω περίπτωση. 

2. ΧΡΗΣΗ ΚΑΙ ΕΛΕΓΧΟΣΤΩΝ ΕΤΙΚΕΤΩΝ ΔΙΑΚΡΙΒΩΣΗΣ 

2.2 Ο Επικεφαλής του Διαπιστευμένου Εργαστηρίου 
Διακρίβωσης είναι υπεύθυνος για την φύλαξη και χρήση 
των ετικετών. 

2.3 Κατόπιν συ μφωνίας με τον πελάτη, η ετικέτα θα πρέ¬ 
πει να τοποθετείται στο διακριβωμένο όργανο από το ερ¬ 
γαστήριο που διεξήγαγε τη διακρίβωση. Όπου δεν είναι 
πρακτικό να τοποθετηθεί η ετικέτα στο όργανο (πχ 93090 
όΐοοίο), η ετικέτα επιτρέπεται να τοποθετηθεί στη θήκη 
του οργάνου. Η ετικέτα θα πρέπει να τοποθετείται σε θέ¬ 
ση όπου είναι εύκολα ορατή όταν χρησιμοποιείται το όρ¬ 
γανο. Ο σχεδιασμός της ετικέτας, το υλικό κατασκευής 
της και η μέθοδος για την τοποθέτησή της πρέπει να είναι 
τέτοια, ώστε να μην επηρεάζουν την επίδοση του οργά¬ 
νου και να μπορούν να αντικατασταθούν με νέα ετικέτα 
όταν το όργανο επαναδιακριβώνεται." 

ΠΑΡΑΡΤΗΜΑ 2 
"Αρθρο 2 

Οικονομικές Υποχρεώσεις 

2.1 Τέλος αίτησης, καταβάλλεται κατά την υποβολή της 
σχετικής αίτησης. Για αρχική διαπίστευση, το τέλος αίτη¬ 
σης ανέρχεται εξακόσια (600) €. Για επέκταση υφιστά¬ 
μενης διαπίστευσης σε διαφορετικούς τομείς δοκιμών ή 
τομείς διακριβώσεων ή σε διαφορετικούς κλάδους δρα¬ 
στηριοτήτων ή σε διαφορετικά προϊόντα, το τέλος αίτη¬ 
σης ανέρχεται σε εκατό σαράντα (140) €. 

2.2 Τέλη αξιολόγησης, καταβάλλονται για τη διενέρ¬ 
γεια αξιολόγησης στις εγκαταστάσεις του φορέα ή/και 
στις εγκαταστάσεις πελατών του, προκειμένου να χορη¬ 
γηθεί αρχική διαπίστευση ή επέκταση υφιστάμενης διαπί¬ 
στευσης ή προκειμένου να διενεργηθεί περιοδική επιτή¬ 
ρηση ή επαναξιολόγηση για τη διαπίστωση της συνεχιζό¬ 
μενης ικανότητας του διαπιστευμένου. Τα τέλη αξιο¬ 
λόγησης είναι ανάλογα με την αντίστοιχη απασχόληση 
του Συστήματος Διαπίστευσης. Ως βάση για τον υπολογι¬ 
σμό τους λαμβάνεται ο αριθμός των ημερών φυσικής πα- 

ρουσίας των επικεφαλής αξιολογητών, αξιολογητών ή 
εμπειρογνωμόνων στους χώρους δραστηριοτήτων του 
φορέα, ως ακολούθως: 

2 .2.1 οκτακόσια ογδόντα 880 € , ανά ημέρα παρουσίας 
επικεφαλής αξιολογητή 

2.2.2 επτακόσια τριάντα πέντε (735) € ανά ημέρα πα¬ 
ρουσίας αξιολογητή ή εμπειρογνώμονα. 

Τα τέλη αξιολόγησης σε περίπτωση που θα απαιτηθεί η 
απασχόληση αλλοδαπών αξιολογητών ή εμπειρογνωμό¬ 
νων θα καθορίζονται κατά περίπτωση. 

Τα τέλη αξιολόγησης καταβάλλονται σε δύο δόσεις: 

2.2.3 Το ύψος της πρώτης δόσης ανέρχεται στο εβδο¬ 
μήντα στα εκατό (70%) της προϋπολογιζόμενης δαπάνης 
για τη διενέργεια της αξιολόγησης και καταβάλλεται πριν 
από την έναρξη της κυρίως αξιολόγησης. 

2.2.4 Με τη δεύτερη δόση εξοφλείται το σύνολο των τε¬ 
λών αξιολόγησης, όπως αυτά έχουν διαμορφωθεί μετά 
την ολοκλήρωση της αξιολόγησης του φορέα. 

2.3 Τέλη διατήρησης, καταβάλλονται μετά τη συμπλή¬ 
ρωση ενός έτους από τη χορήγηση της διαπίστευσης, 
προκειμένου να διατηρηθεί η χορηγηθείσα διαπίστευση 
και υπολογίζονται ετησίως, ανάλογα με το προσωπικό το 
οποίο συμμετέχει στις διαπιστευμένες δραστηριότητες, 
και μέχρι ανωτάτου ορίου εκ επτακόσια τριάντα πέντε 
(735) € από τη σχέση : 

Τ.Δ.= (140 + 30 X η) ΕΥΡΩ, όπου 

Τ.Δ. είναι τα τέλη διατήρησης και 

η είναι το πλήθος του προσωπικού, το οποίο συμμετέ¬ 
χει στις διαπιστευμένες δραστηριότητες του φορέα 

2.4 Δαπάνες για τη μετακίνηση, τη διαμονή και τη δια¬ 
τροφή των επικεφαλής αξιολογητών, αξιολογητών ή 
εμπειρογνωμόνων, όπως αυτές καθορίζονται από τις εκά- 
στοτε ισχύουσες διατάξεις. Οι δαπάνες αυτές καταβάλ¬ 
λονται στο σύνολό τους πριν από τη διενέργεια της κυ¬ 
ρίως αξιολόγησης σύμφωνα με την προεκτιμώμενη απα¬ 
σχόληση, το τυχόν δε υπόλοιπο εξοφλείται με τη δεύτερη 
δόση των τελών αξιολόγησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2002 

Ο Πρόεδρος 
Κ. ΚΑΓΚΑΡΑΚΗΣ 

-♦- 

Αριθ. 141/02 (2) 

Τροποποίηση της απόφασης που καθιέρωσε τα κριτήρια 
διαπίστευσης και τις διαδικασίες λειτουργίας του 
Εθνικού Συστήματος Διαπίστευσης. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ 

Έχοντας υπόψη : 

1. Τις διατάξεις της παραγράφου 2 του άρθρου 10 του 
Ν. 2231/94 «Σύσταση και λειτουργία Ελληνικού Ινστιτού¬ 
του Μετρολογίας, Εθνικού Συμβουλίου Διαπίστευσης και 
άλλες διατάξεις» (ΦΕΚ 139/Α794), όπως τροποποιήθηκε 
με το Ν. 2642/98 (ΦΕΚ216/Α798). 

2. Την υπ’ αριθμ. 8/15.02.1999 (ΦΕΚ 602/Β799) Απόφα¬ 
ση του Εθνικού Συμβουλίου Διαπίστευσης, με την οποία 
καθιερώθηκαν τα κριτήρια διαπίστευσης και οι διαδικα¬ 
σίες λειτουργίας του Εθνικού Συστήματος Διαπίστευσης, 
όπως αυτή τροποποιήθηκε με τη 278/01/30.10.2001 (ΦΕΚ 
1614/Β72001). 


3. Την ανάγκη προσαρμογής των διαδικασιών διαπί¬ 
στευσης στις συνθήκες που έχουν διαμορφωθεί μετά τη 
λειτουργία του Εθνικού Συστήματος Διαπίστευσης. 

4. Το γεγονός ότι από τις διατάξεις τις παρούσας από¬ 
φασης δεν προκύπτει δαπάνει εις βάρος του κρατικού 
προϋπολογισμού, αποφασίζει: 

Το Κεφάλαιο Γ της 8/15.02.1999 (ΦΕΚ 602/Β799) Από¬ 
φασης του Εθνικού Συμβουλίου Διαπίστευσης, όπως αυ¬ 
τή τροποποιήθηκε με τη 278/01 /30.10.2001 (ΦΕΚ 1614/Β7 
2001 ) νεώτερη απόφαση αντικαθίσταται σύμφωνα με το 
Παράρτημα 1 της παρούσης. 


ΠΑΡΑΡΤΗΜΑ 1 
"ΚΕΦΑΛΑΙΟ Γ 

ΟΙ ΔΙΑΔΙΚΑΣΙΕΣ ΔΙΑΠΙΣΤΕΥΣΗΣ 

1. Υποβολή Αίτησης 

1.1 Ο επιθυμών διαπίστευση υποβάλλει στη Μονάδα 
Υποστήριξης του ΕΣΔ συμπληρωμένη Έντυπη Αίτηση (η 
οποία χορηγείται από αυτήν), μαζί με το Εγχειρίδιο Ποιό¬ 
τητας και τις σχετικές διαδικασίες, εις διπλούν και κατα¬ 
βάλλει τα δικαιώματα για την υποβολή της Αίτησης. 

Οι ανωτέρω διαδικασίες είναι δυνατόν να μην υποβάλ¬ 
λονται από τον αιτούντα φορέα. Στην περίπτωση αυτή η 
οριζόμενη στη συνέχεια ομάδα αξιολόγησης θα ενημε¬ 
ρώνεται επί των διαδικασιών, με ιδιαίτερη επίσκεψη στις 
εγκαταστάσεις του αιτούντα με αντίστοιχη χρέωση του 
αιτούντα. 

1.2 Η Μονάδα Υποστήριξης εξετάζει την κατ’αρχήν πλη¬ 
ρότητα της αίτησης και των υποβληθέντων δικαιολογητι- 
κών. Εάν υπάρχουν προφανείς μείζονος σημασίας παρα¬ 
λείψεις, η τεκμηρίωση επιστρέφεται στον αιτούντα για 
αναθεώρηση. Εάν εντός ενός (1) μηνός, από την ημερο¬ 
μηνία γνωστοποίησης των παραλείψεων, ο ενδιαφερόμε¬ 
νος φορέας δεν απαντήσει, η σχετική αίτηση παύει να 
ισχύει και τίθεται στο αρχείο, με ταυτόχρονη γνωστοποί¬ 
ηση στο φορέα. 

1.3 Στη συνέχεια, η Μονάδα Υποστήριξης εξετάζει σε 
συνεργασία με την αρμόδια Τεχνική Επιτροπή κατά πόσο 
το ΕΣΔ έχει τη δυνατότητα να ανταποκριθεί στην υποβλη- 
θείσα αίτηση: 

1.3.1 Σε θετική απάντηση, διαβιβάζει τα υποβληθέντα 
δικαιολογητικά στην αρμόδια Τεχνική Επιτροπή μαζί με 
τον αντίστοιχο κατάλογο διαθέσιμων αξιολογητών. 

1.3.2 Σε αρνητική απάντηση, ενημερώνει τον αιτούντα 
σχετικά και θέτει στη διάθεσή του το καταβληθέντέλος αί¬ 
τησης. 

2. Ορισμός Ομάδας Αξιολόγησης 

2.1 Ύστερα από πρόταση της Μονάδας Υποστήριξης, η 
Τεχνική Επιτροπή εξετάζει τα δικαιολογητικά, επισημαίνει 
τα σημεία εκείνα στα οποία πρέπει να δοθεί ιδιαίτερη προ¬ 
σοχή κατά τη διάρκεια της αξιολόγησης και ορίζει τον Επι¬ 
κεφαλής Αξιολογητή και τους άλλους Αξιολογητές ή/και 
εμπειρογνώμονες, οι οποίοι θα διενεργήσουν την αξιολό¬ 
γηση. 

2.2 Για τους αιτούντες φορείς πιστοποίησης / ελέγχου 
ή τους περιβαλλοντικούς επαληθευτές η ανωτέρω Επι¬ 
τροπή ορίζει επίσης, κατ’αρχήν, το είδος, τον αριθμό και 
τις αντίστοιχες επιθεωρήσεις, που θα διενεργήσουν οι αι- 
τούντες, όπου αυτό είναι απαραίτητο και τις οποίες θα πα¬ 
ρακολουθήσει η ομάδα αξιολόγησης, καθώς και τη σύν¬ 
θεση των αντίστοιχων ομάδων αξιολόγησης. (Εν γένει, ο 

αριθμός των αξιολογητών του ΕΣΔ αντιστοιχεί προς τον 
αριθμό των επιθεωρητώντου φορέα πιστοποίησης/ελέγ¬ 
χου.) 

2.3 Ο ορισμός της ομάδας αξιολόγησης θα πρέπει να γί¬ 
νεται εντός σαράντα πέντε (45) ημερών από την υποβολή 
της αιτήσεωςτου ενδιαφερομένου. Ο χρόνος για την υπο¬ 
βολή συμπληρωματικών δικαιολογητικών δεν προσμε- 
τράται στο ανωτέρω διάστημα. 

2.4 Η ορισθείσα ομάδα αξιολόγησης γνωστοποιείται 
στον αιτούντα, ο οποίος δύναται να εκφράσει τεκμηριω¬ 
μένη αντίρρηση για τη σύνθεση αυτής, οπότε η Τεχνική 
Επιτροπή προσπαθεί να προτείνει εναλλακτική λύση. 
Όταν δεν είναι δυνατόν να υπάρξει εναλλακτική πρόταση, 
η Τεχνική Επιτροπή έχει το δικαίωμα να επιμείνει στην αρ- 
χικώς ορισθείσα ομάδα αξιολόγησης, αιτιολογώντας την 
απόφασή της, με παράλληλη ενημέρωση του ΕΣΥΔ. 

2.5 Εάν εντός δέκα (10) εργάσιμων ημερών ο ενδιαφε¬ 
ρόμενος φορέας δεν απαντήσει, η σχετική αίτηση παύει 
να ισχύει και τίθεται στο αρχείο, με ταυτόχρονη γνωστο¬ 
ποίηση στον φορέα. 

2.6 Μετά την οριστικοποίηση της ομάδας αξιολόγησης, 
τα υποβληθέντα δικαιολογητικά, μαζί με τις παρατηρή¬ 
σεις της Τεχνικής Επιτροπής, διαβιβάζονται στον Επικε¬ 
φαλής Αξιολογητή, ο οποίος μαζί με τα άλλα μέλη της 
ομάδας αξιολόγησης ενημερώνονται για την επικείμενη 
αξιολόγηση. 

2.7 0 Επικεφαλής Αξιολογητής εξετάζει τα διαβιβασθέ- 
ντα, σχετικά με τον υπό διαπίστευση φορέα, στοιχεία και 
εντός δέκα ημερών υποβάλλει στη Μονάδα Υποστήριξης 
έκθεση, η οποία την γνωστοποιεί στον αιτούντα φορέα, 
αναφορικά με την πληρότητα αυτών και αναφέρει κατά 
πόσον είναι δυνατόν να καταρτιστείτο πρόγραμμα για την 
κυρίως αξιολόγηση ή αν απαιτείται προαξιολόγηση ή αν ο 
φορέας δεν είναι ακόμη έτοιμος για προαξιολόγηση. 

2.8 Εάν εντός ενός (1) μηνάς, από την ημερομηνία γνω¬ 
στοποίησης πιθανών παραλείψεων, ο ενδιαφερόμενος 
φορέας δεν απαντήσει, η σχετική αίτηση παύει να ισχύει 
και τίθεται στο αρχείο, με ταυτόχρονη γνωστοποίηση στο 
φορέα. 

3. Προαξιολόγηση 

3.1 Στις περιπτώσεις φορέων πιστοποίησης / ελέγχου, 
πριν από τη διενέργεια της αξιολόγησης στα Κεντρικά 
Γραφεία, διενεργείται πάντοτε προαξιολόγηση. 

3.2 Η ημερομηνία προαξιολόγησης συμφωνείται εγ- 
γράφως με τον υπό αξιολόγηση φορέα. 

3.3 Η προαξιολόγηση, στις περιπτώσεις που απαιτείται, 
πρέπει να ξεκινά εντός τριών μηνών από την υποβολή της 
αιτήσεωςτου αιτούντος. 

3.4 Στις περιπτώσεις που απαιτείται προαξιολόγηση, 
αυτή διενεργείται από τον Επικεφαλής Αξιολογητή, σε 
συνεργασία ενδεχομένως με Στέλεχος της Μονάδας 
Υποστήριξης και συνήθως διαρκεί μια ημέρα. Τα αποτε¬ 
λέσματα της προαξιολόγησης καταγράφονται σε Έκθε¬ 
ση, η οποία γνωστοποιείται στον αιτούντα φορέα. Ανάλο¬ 
γα με το αποτέλεσμα της προαξιολόγησης μπορεί να κρι- 
θεί ότι: 

3.4.1 είναι δυνατόν να ετοιμαστεί το πρόγραμμα για την 
κυρίως αξιολόγηση, αφού προηγουμένως ο φορέας υλο¬ 
ποιήσει τις διορθωτικές ενέργειες που ενδεχομένως 
έχουν προκύψει σαν αποτέλεσμα της προαξιολόγησης, 

3.4.2 χρειάζεται περαιτέρω προαξιολόγηση, 

3.4.3 υπάρχουν σοβαρά προβλήματα που εμποδίζουν 
τη συνέχιση της προαξιολόγησης. 


3.5 Ο μέγιστος χρόνος για την αποκατάσταση πιθανών 
ελλείψεων δεν μπορεί να ξεπερνά τους τρεις (3) μήνες 
από την γνωστοποίησή τους. Το χρονικό αυτό όριο μπο¬ 
ρεί να φθάσει τους πέντε (5) μήνες, εφόσον η φύση των 
ελλείψεων το επιβάλλει. Σε αντίθετη περίπτωση, ο ενδια¬ 
φερόμενος Φορέας υποβάλλει εκ νέου αίτηση για διαπί¬ 
στευση, όπως αρμόζει. 

3.6 Μετά την ολοκλήρωση της προαξιολόγησης, ορι- 
στικοποιείται η σύνθεση της ομάδας αξιολόγησης. 

4. Προετοιμασία Προγράμματος Αξιολόγησης 

4.1 Για την προετοιμασία της ομάδας αξιολόγησης, ζη¬ 
τείται από τον αιτούντα φορέα όπως παραδώσει αντίγρα¬ 
φα των μεθόδων τις οποίες έχει ενδεχομένως αναπτύξει 
ο ίδιος. Σε περίπτωση που ο φορέας αρνηθεί να παραδώ- 
σειτις ανωτέρω μεθόδους, η ομάδα αξιολόγησης θα ενη¬ 
μερώνεται για αυτές με επιτόπου επίσκεψη στα γραφεία 
του φορέα, η οποία διευθετείται μεταξύ του φορέα και τη 
Μονάδα Υποστήριξης και η οποία χρεώνεται ιδιαίτερα 
στον φορέα. 

4.2 Ο Επικεφαλής Αξιολογητής ετοιμάζει το πρόγραμ¬ 
μα αξιολόγησης στις εγκαταστάσεις του αιτούντος και σε 
συνεργασία με τη Μονάδα Υποστήριξης υπολογίζει τον 
απαιτούμενο χρόνο απασχόλησης που χρειάζεται για τη 
διενέργεια της αξιολόγησης. 

4.3 Στις περιπτώσεις των φορέων πιστοποίησης ή των 
φορέων ελέγχου ή των περιβαλλοντικών επαληθευτών, 
υπολογίζεται επίσης και ο χρόνος απασχόλησης που 
απαιτείται για την παρακολούθηση των επιθεωρήσεων 
που θα διενεργήσει ο αϊτών. 

4.4 Ο ανωτέρω υπολογιζόμενος χρόνος αποτελείτη βά¬ 
ση για τον προϋπολογισμό των οικονομικών υποχρεώσε¬ 
ων του αιτούντος για τη διεξαγωγή της αξιολόγησης. 

4.5 Η Μονάδα Υποστήριξης γνωστοποιεί εγγράφως 
στον αιτούντα το πρόγραμμα αξιολόγησης και τις προϋ- 
πολογισθείσες οικονομικές υποχρεώσεις του. 

4.6 Ο αϊτών οφείλει να απαντήσει εγγράφως εάν απο¬ 
δέχεται το πρόγραμμα αξιολόγησης και καταβάλλει το 
εβδομήντα τοις εκατό (70%) των προϋπολογισθεισών οι¬ 
κονομικών υποχρεώσεών του. 

4.7 Εάν πριν από την καθοριζόμενη στο πρόγραμμα 
ημερομηνία έναρξης της αξιολόγησης, ο ενδιαφερόμε¬ 
νος φορέας δεν απαντήσει, η σχετική αίτηση παύει να 
ισχύει και τίθεται στο αρχείο, με ταυτόχρονη γνωστοποί¬ 
ηση στον φορέα. 

5. Έναρξη Αξιολόγησης 

5.1 Στις αξιολογήσεις των αιτούντων φορέων δύναται 
να παρίσταται και ο Προϊστάμενος της Μονάδας Υποστή¬ 
ριξης ή ο αντίστοιχος Υπεύθυνος Τομέα. 

5.2. Η αξιολόγηση αρχίζει με Εισαγωγική Συνεδρίαση, η 
οποία γίνεται στις εγκαταστάσεις του αιτούντος και στην 
οποία συμμετέχουν η ομάδα αξιολόγησης και εκπρόσω¬ 
ποι του τελευταίου. Σκοπός της Εισαγωγικής Συνεδρία¬ 
σης είναι να διευκρινιστούν τυχόν δυσκολίες, να επιβε¬ 
βαιωθεί ο σκοπός της αξιολόγησης και να γίνει σαφές τι 
αναμένεται από τον αιτούντα κατά τη διάρκεια της αξιο¬ 
λόγησης. 

6. Αξιολόγηση Εργαστηρίου 

6.1 Μετά την Εισαγωγική Συνεδρίαση ακολουθεί εξέτα¬ 
ση του συστήματος ποιότητας του εργαστηρίου και επι¬ 
θεώρηση αυτού εν ώρα εργασίας, για να προσδιοριστεί 
με παρατήρηση, εάν οι εργασίες που εκτελούνται από το 
εργαστήριο είναι σύμφωνες με τα Κριτήρια και τους Κα¬ 
νονισμούς Διαπίστευσης, καθώς και με το σύστημα ποιό- 

τηταςτου εργαστηρίου. Κατά την επιθεώρηση κάθε αξιο- 
λογητής συνοδεύεται από μέλος του προσωπικού του ερ¬ 
γαστηρίου, που ορίζεται για το σκοπό αυτό από τη διοί¬ 
κηση. 

6.2 Οι αξιολογητές αξιολογούν την ικανότητα του εργα¬ 
στηρίου και ειδικότερα την καταλληλότητα των μεθόδων 
και του εξοπλισμού για τις εκτελούμενες εργασίες, συ- 
μπεριλαμβανομένης της κατάστασης σχετικά με τη συ¬ 
ντήρηση και τη διακρίβωση του εξοπλισμού. Επιπλέον, 
για όλες τις μετρήσεις που έχουν σημαντική επίπτωση 
στην ακρίβεια ή εγκυρότητα των διακριβώσεων/ δοκιμών, 
προσδιορίζεται η ιχνηλασιμότητα των μετρήσεων προς 
εθνικά ή διεθνή πρότυπα. Οι αξιολογητές αξιολογούν επί¬ 
σης την ικανότητα του προσωπικού, ιδιαίτερα αυτών που 
εκτελούν διακριβώσεις / δοκιμές, καθώς και την αποτελε- 
σματικότητατου συστήματος για την ποιότητα, έτσι ώστε 
να εξασφαλίζεται ότι δεν υπάρχουν λάθη ή παραλήψεις 
στην καταχώρηση, ανάλυση και αναφορά των αποτελε¬ 
σμάτων. 

6.3 Οι παρατηρήσεις που γίνονται πρέπει να βασίζονται 
σε αντικειμενικές αποδείξεις, να καταγράφονται και να 
επαληθεύονται πριν από την αναχώρηση του αξιολογητή 
από την υπό αξιολόγηση περιοχή. Οι αξιολογητές πρέπει 
να κάνουν λεπτομερείς παρατηρήσεις, τις οποίες κατα¬ 
γράφουν σε ειδικά έντυπα. Κάθε παρατήρηση πρέπει να 
συνυπογράφεται από τον εκπρόσωπο του εργαστηρίου 
που συνοδεύει τον αξιολογητή. 

7. Αξιολόγηση Φορέα Πιστοποίησης ή Φορέα Ελέγ¬ 
χου ή Περιβαλλοντικού Επαληθευτή 

7.1 Μετά την Εισαγωγική Συνεδρίαση αρχίζει η επιθεώ¬ 
ρηση στα Κεντρικά Γραφεία του αιτούντος. Κατά την επι¬ 
θεώρηση οι αξιολογητές εξετάζουν το σύστημα για την 
ποιότητα, αναζητούν αντικειμενικές αποδείξεις για την 
υλοποίηση των πολιτικών και διαδικασιών αυτού και κα¬ 
ταγράφουν τις παρατηρήσεις τους σε ειδικά έντυπα. Κά¬ 
θε παρατήρηση πρέπει να συνυπογράφεται από τον εκ¬ 
πρόσωπο του αιτούντος. 

7.2 Η αξιολόγηση φορέων πιστοποίησης ή περιβαλλο¬ 
ντικών επαληθευτών περιλαμβάνει οπωσδήποτε την πα¬ 
ρακολούθηση επιθεωρήσεων οι οποίες διενεργούνται 
από τον αιτούντα διαπίστευση. 

7.3 Το πρόγραμμα των ως άνω επιθεωρήσεων γίνεται 
σύμφωνα με τα αναφερόμενα στην παράγραφο 4, με βά¬ 
ση τις οδηγίες της Τεχνικής Επιτροπής, και διαμορφώνε¬ 
ται τελικά από τον Επικεφαλής Αξιολογητή σε συνεργα¬ 
σία με τη Μονάδα Υποστήριξης, κατά την επιθεώρηση στα 
Κεντρικά Γ ραφεία. 

7.4 0 αϊτών αποδέχεται εγγράφως το ανωτέρω διαμορ- 
φούμενο πρόγραμμα. 

7.5 Η ομάδα αξιολόγησης παρακολουθεί τις ανωτέρω 
επιθεωρήσεις και αποφεύγει την καθ’ οιονδήποτε τρόπο 
άσκηση επιρροής κατά τη διάρκεια αυτών. Η ομάδα πα¬ 
ρακολουθεί όλες τις δραστηριότητες που εκτελούνται 
από τους επιθεωρητές του φορέα πιστοποίησης και κα¬ 
ταγράφει τις παρατηρήσεις της σε ειδικό έντυπο. 

7.6 Αξιολογείται η επίδοση των επιθεωρητών ως ομάδα, 
καθώς επίσης και η επίδοση ενός εκάστου. 

7.7 Οι εντοπιζόμενες μη συμμορφώσεις καταγράφονται 
σε ειδικό έντυπο και ζητείται από τους επιθεωρητές του 
αιτούντος να τις αναγνωρίσουν ενυπογράφως. 

7.8 Κατά τη διάρκεια των ανωτέρω επιθεωρήσεων, 
όπου απαιτείται, προτείνονται από τον αιτούντα και υλο¬ 
ποιούνται διορθωτικές ενέργειες. 


8. Ολοκλήρωση της Αξιολόγησης 

8 .1 Η αξιολόγηση του αιτούντος ολοκληρώνεται με την 
Καταληκτική Συνεδρίαση στις εγκαταστάσεις του. Κατά 
τη συνεδρίαση ο Επικεφαλής Αξιολογητής εκθέτει περι¬ 
ληπτικά τα ευρήματα της ομάδας και ο υπεύθυνος του αι- 
τούντος οφείλει να προτείνει διορθωτικές ενέργειες για 
άρση των μη συμμορφώσεων, που τυχόν έχουν εντοπι¬ 
στεί, καθώς και χρονοδιάγραμμα υλοποίησης αυτών. 

8.2 Στις περιπτώσεις των φορέων πιστοποίησης ή των 
φορέων ελέγχου ή των περιβαλλοντικών επαληθευτών η 
Καταληκτική Συνεδρίαση γίνεται όταν έχουν ολοκληρω¬ 
θεί όλες οι επιθεωρήσεις, τις οποίες παρακολούθησαν οι 
αξιολογητές και έχει σημειωθεί ουσιαστική πρόοδος από 
τον αιτούντα στο πρόγραμμα υλοποίησης των διορθωτι¬ 
κών ενεργειών. 

8.3 Σε κάθε περίπτωση, ο μέγιστος χρόνος για την άρση 
πιθανών συμμορφώσεων δεν μπορεί να ξεπερνά τους 
τρεις (3) μήνες απάτην κατάρτιση του προγράμματος άρ- 
σηςτων μη συμμορφώσεων. Το χρονικό αυτό όριο μπορεί 
να φθάσει τους πέντε (5) μήνες, εφόσον η φύση των διορ¬ 
θωτικών ενεργειών το επιβάλλει. Σε αντίθετη περίπτωση, 
ο Φορέας υποβάλλει εκ νέου αίτηση για διαπίστευση, 
όπως αρμόζει. 

9. Εξέταση από την Τεχνική Επιτροπή 

9.1 Μέσα σε δύο εβδομάδες από την Καταληκτική Συ¬ 
νεδρίαση, ο Επικεφαλής Αξιολογητής συντάσσει εισήγη¬ 
ση, η οποία διαβιβάζεται απάτη Μονάδα Υποστήριξης και 
γνωστοποιείται στον αιτούντα. 

9.2 Η Μονάδα υποστήριξη, μετά την υλοποίηση πιθανών 
διορθωτικών ενεργειών, διαβιβάζει την ανωτέρω εισήγη¬ 
ση στην αντίστοιχη Τεχνική Επιτροπή μαζί με την υποβλη- 
θείσα τεκμηρίωση και το συγκεντρωθέν κατά την αξιολό¬ 
γηση αποδεικτικό υλικό. 

9.3 Η Τεχνική Επιτροπή εξετάζει τις παρασχεθείσες 
πληροφορίες και την εισήγηση του Επικεφαλής Αξιολο- 
γητή και είτε: 

9.2.1 Εγκρίνει την εισήγηση του Επικεφαλής Αξιολογη- 
τή, διαμορφώνει το προτεινόμενο Επίσημο Πεδίο Εφαρ¬ 
μογής της Διαπίστευσης και η εισήγηση και το αντίστοιχο 
υλικό τεκμηρίωσης διαβιβάζεται δια της Μονάδας Υπο¬ 
στήριξης στο ΕΣΥΔ, το οποίο ορίζει μέλος του, ως ειδικό 
εισηγητή επί του θέματος, ή 

9.2.2 Δεν εγκρίνει την εισήγηση του Επικεφαλής Αξιο- 
λογητή και αποφασίζει ότι πρέπει να γίνουν συμπληρω¬ 
ματικές ενέργειες, οπότε η Μονάδα Υποστήριξης γνω¬ 
στοποιεί στον Επικεφαλής Αξιολογητή και στον αιτούντα 
τους λόγους για τους οποίους απαιτούνται περαιτέρω 
ενέργειες και ζητεί την υλοποίηση αυτών. 

9.3 Όπου απαιτείται διενεργείται συμπληρωματική 
αξιολόγηση. 

9.4 Ο Επικεφαλής Αξιολογητής σε συνεργασία με τη 
Μονάδα Υποστήριξης υπολογίζουν απολογιστικά το συ¬ 
νολικό χρόνο που απαιτήθηκε για την αξιολόγηση του αι- 
τούντα καθώς επίσης και τον απαιτούμενο χρόνο ετήσιας 
επιτήρησης αυτού. 

10. Χορήγηση Διαπίστευσης 

10.1 Το ΕΣΥΔ σε συνεδρίασή του εξετάζει την εισήγηση 
της αρμόδιας Τεχνικής Επιτροπής και, αφού διαπιστώσει 
ότι ικανοποιούνται όλες οι προϋποθέσεις για διαπίστευ¬ 
ση, αποφασίζει για τη χορήγηση διαπίστευσης. 

10.2 Η ανωτέρω απόφαση, το υπόλοιπο των οικονομι¬ 
κών υποχρεώσεων του αιτούντος καθώς και οι αναλογού¬ 
σες δαπάνες επιτήρησης και διατήρησης γνωστοποιού- 

νται στον αιτούντα, ο οποίοςτα αποδέχεται εγγράφως και 
εξοφλάτις οφειλές του. 

10.3 Το Πιστοποιητικό Διαπίστευσης, το οποίο είναι 
διάρκειας τεσσάρων ετών, καθώς και το Επίσημο Πεδίο 
Εφαρμογής της Διαπίστευσης, εκδίδονται από τη Μονά¬ 
δα Υποστήριξης, αφού υπογραφούν από τα εξουσιοδο¬ 
τημένα για το σκοπό αυτό πρόσωπα. 

11. Επιτήρηση Διαπιστευμένων Φορέων 

11.1 Σκοπός της επιτήρησης των διαπιστευμένων φο¬ 
ρέων είναι να εξασφαλίσει ότι αυτοί εξακολουθούν να ικα¬ 
νοποιούν τις απαιτήσεις του Εθνικού Συστήματος Διαπί¬ 
στευσης. 

11.2 Οι επιτηρήσεις είναι ετήσιες. Ειδικά στα εργαστή¬ 
ρια η πρώτη επιτήρηση γίνεται έξη μήνες μετά τη χορή¬ 
γηση της αρχικής διαπίστευσης. 

11.3 Οι επιτηρήσεις γίνονται βάσει προγράμματος το 
οποίο ετοιμάζεται από τη Μονάδα Υποστήριξης και εγκρίνε- 
ται από την αρμόδια Τεχνική Επιτροπή. Η τήρηση του προ¬ 
γράμματος αποτελεί ευθύνη της Μονάδας Υποστήριξης. 

11.4 Κατά τις αξιολογήσεις επιτήρησης ακολουθείται η 
ίδια διαδικασία όπως αυτή που περιγράφεται ανωτέρω 
για την αρχική αξιολόγηση. 

11.5 Εάν κατά την επιτήρηση εντοπιστούν μη συμμορ¬ 
φώσεις, η προθεσμία για την άρση τους είναι ένας (1) μή¬ 
νας και, είναι δυνατόν έως ότου αυτές αρθούν, να ανα¬ 
σταλεί ενόλω ή εν μέρει η χορηγηθείσα διαπίστευση. 

12. Επέκταση του Επίσημου Πεδίου Εφαρμογής της 
Διαπίστευσης 

12.1 Για την επέκταση του Επισήμου Πεδίου Εφαρμο¬ 
γής της Διαπίστευσης ενός εργαστηρίου, συμπεριλαμβα- 
νομένης της προσθήκης νέου εξειδικευμένου προσωπι¬ 
κού, το εργαστήριο υποβάλει αίτηση, καθώς καιτην απαι- 
τούμενη τεκμηρίωση και καταβάλλει τις αντίστοιχες 
οικονομικές υποχρεώσεις. 

12.2 Η Μονάδα Υποστήριξης διαβιβάζει την αίτηση, εφό¬ 
σον είναι εφικτό, στον Επικεφαλής Αξιολογητή / Αξιολογη- 
τές, που διενήργησαντην αρχική αξιολόγηση του εργαστη¬ 
ρίου. Οιτελευταίοι εξετάζουντην υποβληθείσα τεκμηρίωση 
και εισηγούνται στην αντίστοιχη Τεχνική Επιτροπή αν, για τη 
ζητούμενη επέκταση, απαιτείται επιθεώρηση αξιολόγησης 
ή αν η επέκταση του Επισήμου Πεδίου Εφαρμογής της Δια¬ 
πίστευσης μπορεί να γίνει χωρίς επιθεώρηση. 

12.3 Η Επιτροπή επικυρώνει την εισήγηση του Επικε¬ 
φαλής Αξιολογητή και αναλόγως ακολουθείται η διαδι¬ 
κασία όπως αυτή περιγράφεται για την αρχική αξιολόγη¬ 
ση. 

12.4 Ανάλογη διαδικασία ακολουθείται και στην περί¬ 
πτωση της Επέκτασης της Διαπίστευσης των Φορέων Πι¬ 


στοποίησης ή των φορέων ελέγχου ή των Περιβαλλοντι¬ 
κών επαληθευτών. 

13. Επαναξιολόγηση Διαπιστευμένων Φορέων 

13.1 Οι διαπιστευμένοι φορείς ή τα διαπιστευμένα πρό¬ 
σωπα υπόκεινται σε επαναξιολόγηση κάθε τέσσερα χρό¬ 
νια. Κατά την επαναξιολόγηση ακολουθείται η ίδια διαδι¬ 
κασία όπως και για την αρχική αξιολόγηση. 

13.2 Εάν κατά την επιτήρηση εντοπιστούν μη συμμορ¬ 
φώσεις, η προθεσμία για την άρση τους είναι ένας (1) μή¬ 
νας και, είναι δυνατόν έως ότου αυτές αρθούν, να ανα¬ 
σταλεί ενόλω ή εν μέρει η χορηγηθείσα διαπίστευση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο Πρόεδρος 
Κ. ΚΑΓΚΑΡΑΚΗΣ 

-♦- 

Αριθ. 138/02 (3) 

Τροποποίηση της απόφασης που καθιέρωσε τα κριτήρια 
διαπίστευσης και τις διαδικασίες λειτουργίας του 
Εθνικού Συστήματος Διαπίστευσης. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του 
Ν. 2231/94 «Σύσταση και λειτουργία Ελληνικού Ινστιτού¬ 
του Μετρολογίας, Εθνικού Συμβουλίου Διαπίστευσης και 
άλλες διατάξεις» (ΦΕΚ 139/Α794), όπως τροποποιήθηκε 
με το Ν. 2642/98 (ΦΕΚ216/Α798). 

2 . Την υπ’ αριθμ. 8/15.2.1999 (ΦΕΚ602/Β799) Απόφαση 
του Εθνικού Συμβουλίου Διαπίστευσης, με την οποία κα¬ 
θιερώθηκαν τα κριτήρια διαπίστευσης και οι διαδικασίες 
λειτουργίας του Εθνικού Συστήματος Διαπίστευσης, 
όπως αυτή τροποποιήθηκε με τη 278/01/30.10.2001 (ΦΕΚ 
1614/Β72001). 

3. Την ανάγκη προσαρμογής των διαδικασιών διαπί¬ 
στευσης στις συνθήκες που έχουν διαμορφωθεί μετά 
τη λειτουργία του Εθνικού Συστήματος Διαπίστευ¬ 
σης. 

4. Το γεγονός ότι από τις διατάξεις τις παρούσας από¬ 
φασης δεν προκύπτει δαπάνη εις βάρος του κρατικού 
προϋπολογισμού, αποφασίζει: 

Τα άρθρα 3 και 4 της 8/15.02.1999 (ΦΕΚ 602/Β799) 
Απόφασης του Εθνικού Συμβουλίου Διαπίστευσης αντι¬ 
καθίσταται σύμφωνα με το Παράρτημα 1 της παρού- 
σης. 


ΠΑΡΑΡΤΗΜΑ 1 


«Άρθρο 3 

Κριτήρια και Κατευθυντήριες Οδηγίες υποχρεωτικής εφαρμογής για τα εργαστήρια που διαπιστεύονται από 

το Εθνικό Σύστημα Διαπίστευσης 


α/α 

Είδος Φορέα 

Κριτήριο 

Κατευθυντήριες Οδηγίες ΕΑ / ΙΙ.Α0 

Άλλες Οδηγίες / Παρατηρήσεις 

1 

Εργαστήρια δοκιμών / διακρίβωσης 

ΕΛΟΤ ΕΝ 130/ΙΕΘ 17025 
2000 

ΕΑ: 02/03,02/05,02/07,02/10, 
03/09,04/07, και 

ΙΕΑΟ: 02:1994,08:1996 

Κ01-ΚΡΙΤΕ 

Κ02-ΚΡΙΤΕ 

2 

Εργαστήρια δοκιμών 

ΕΛΟΤ ΕΝ 130/ΙΕΘ 17025 
2000 

ΕΑ: 03/02,03-04, 


3 

Εργαστήρια διακρίβωσης 

ΕΛΟΤ ΕΝ Ι50/ΙΕ017025 
2000 

ΕΑ: 04/02 και κατά περίπτωση 

10/01 έως 10/16 

α/α 

Είδος Φορέα 

Κριτήριο 

Κατευθυντήριες Οδηγίες ΕΑ / ΙΙΑΟ Αλλες Οδηγίες / Παρατηρήσεις 

4.1 

Χημικά εργαστήρια 

ΕΛΟΤΕΝΙ30/ΙΕ0 17025 
2000 

ΕΑ: 04/05 

4.2 

Εργαστήρια οργανοληπτικών 
δοκιμών 

ΕΛΟΤ ΕΝ ΙδΟ/ΙΕΟ 17025 
2000 

ΕΑ: 04/09 

4.3 

Εργαστήρια μικροβιολογικών 
δοκιμών 

ΕΛΟΤ ΕΝ ΙδΟ/ΙΕΟ 17025 
2000 

ΕΑ: 04/10 

4.4 

Κλινικά εργαστήρια 

ΕΛΟΤ ΕΝ Ι30/ΙΕ0 17025 
2000 

ΕΑ: 04/12 


Άρθρο 4 


Κριτήρια και Κατευθυντήριες Οδηγίες υποχρεωτικής εφαρμογής 
για τους φορείς πιστοποίησης / ελέγχου που διαπιστεύονται από το Εθνικό Σύστημα Διαπίστευσης 


α/α 

Είδος Φορέα 

Κριτήριο 

Κατευθυντήριες Οδηγίες ΕΑ 

Αλλες Οδηγίες / Παρατηρήσεις 

1 

Φορείς Ελέγχου 

ΕΛΟΤ ΕΝ 45004 

1997 

ΕΑ-05/01 

Στον υποχρεωτικό τομέα μπορεί να 
εφαρμόζεται και η ΥΑ 3354/91/2001 
ΦΕΚ149/Β714.02.01 

2 

Φορείς Πιστοποίησης Προϊόντων 

ΕΛΟΤ ΕΝ 45011 

1997 

ΕΑ-06/01 

Στον υποχρεωτικό τομέα μπορεί να 
εφαρμόζεται και η ΥΑ 3354/91/2001 
ΦΕΚ 149/Β714.02.01 

3 

Φορείς Πιστοποίησης Συστημάτων 
για την Ποιότητα 

ΕΛΟΤ ΕΝ 45012 

1997 

ΕΑ-07/01 

Στον υποχρεωτικό τομέα 

μπορεί να εφαρμόζεται και η ΥΑ 

3354/91/2001 ΦΕΚ 149/Β714.02.01 

4 

Φορείς Πιστοποίησης Προσωπικού 

ΕΛΟΤ ΕΝ 45013 

1997 

ΕΑ-08/01 


5 

Φορείς Πιστοποίησης Σύστημά 
των Περιβαλλοντικής Διαχείρισης 

Οδηγός Ι3Ο/ΙΕ0 66/1999 

ΕΑ-07/02 


6 

Περιβαλλοντικοί Επαληθευτές 

Οδηγός ΙδΟ/ΙΕΟ 66/1999 
Κανονισμός ΕΕ 761/2001 

ΕΑ-07/02 

ΚΟΙ-ΚΡΙΤΠΕΡ 



Τέλος» 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 19 Ιουνίου 2002 

Ο Πρόεδρος 
Κ. ΚΑΓΚΑΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






